title: Dr. John’s Gumbo

text: Dr. John's Gumbo on Dr. Johnin viides levy vuodelta 1972.


title: Volter

text:
Volter on miehen etunimi. Volter on Walter-nimen vanha ruotsalainen muunnos, joka johtuu nimen
alasaksalaisesta muodosta "Wolter". Nimi oli käytössä jo keskiajalla ja oli Ruotsissa aikoinaan yleisempiin kuin Valter.


title: Volter

text: Suomessa nimi Volter on Väestörekisterikeskuksen tietojen mukaan annettu vuoden 2009 loppuun mennessä 223 ja Wolter noin 50 henkilölle.. Nimeä ei ole suomenkielisessä kalenterissa, mutta suomenruotsalaisen kalenterin mukaan Volterin nimipäivä on 29. tammikuuta.


title: Leteensuo

text: Leteensuo on suo Hattulassa ja Kalvolassa. Se on 400 hehtaaria laaja, ja siitä on viljeltyä 300 hehtaaria. Siellä on vuonna 1902 perustettu Leteensuon suoviljelykoeasema, joka on Suomen vanhin kasvinviljelykoeasema.


title: Tulen alla

text: Tulen alla ("Under Fire") on vuonna 1983 ensi-iltansa saanut Roger Spottiswooden ohjaama elokuva, jossa pääosissa näyttelevät Nick Nolte, Gene Hackman ja Joanna Cassidy. Elokuva sai Oscar-palkintoehdokkuuden parhaasta alkuperäissävellyksestä ja Bafta-palkintoehdokkuuden parhaasta leikkauksesta.


title: Tulen alla

text: Russell Price on Kuvajournalisti ja sotakuvaaja, joka ei osaa ajatella muuta kuin valokuvaamista konfliktialueilla. Afrikasta hän siirtyy Nicaraguaan, jossa kuvaaja joutuu vastakkain omien moraalikäsitystensä kanssa.


title: Tulen alla

text: "Video-oppaassa" vuodelta 1994 Asko Alanen sanoo elokuvaa tehokkaan sotamelskeen ja paikalistunnun värittämäksi ja antaa sille neljä tähteä viidestä, mikä vastaa sanallista arviota ”erinomainen”.


title: Rebel Meets Rebel (albumi)

text: Rebel Meets Rebel on David Allan Coen sekä Panteran jäsenten Dimebag Darrellin, Rex Brownin ja Vinnie Paulin countrymetallialbumi vuodelta 2003.


title: Rebel Meets Rebel (albumi)

text: Kaikki sävellykset Dimebag Darrell ja Vinnie Paul, kaikki sanotukset David Allan Coe.


title: Melanthiaceae

text: Melanthiaceae on yksisirkkaisten Liliales-lahkoon kuuluva kasviheimo, liljakasvien (Liliaceae) sukulainen. Heimolla on ollut suomenkielinen nimi karhunruohokasvit, mutta se ei enää ole kelvollinen, sillä varsinaiset karhunruohokasvit (Tofieldiaceae) ovat osoittautuneet toiseen yksisirkkaislahkoon (Alismatales) kuuluviksi.


title: Melanthiaceae

text: Kasvien lehdet ovat usein ainavihantia ja kanta on tuppimainen. Sekundaarisia aineenvaihduntatuotteita ovat flavonit, flavonolit tai flavonoidit. Kukinto on terttumainen. Sikiäin on yhdislehtinen ja koostuu kolmesta emilehdestä; istukat ovat aksiletyyppisiä tai laitaistukoita; vartalo on tyvestään lähtien haaroittunut; kussakin emilehdessä on paljon siemenaiheita. Hedelmä on vihertävien kehälehtien suojaama. Siemenessä on tavallisesti lyhyt alkio. – Eräillä lajeilla on hammaslaitaiset lehdet, eräiden kukkaterttu on haarainen, eräillä on kolme tai neljä kehälehteä, eräillä hetiö kiinnittyy kehän tyveen, eräillä on vain yksi emilehti ja joidenkin siemenissä on pitkä alkio.


title: Melanthiaceae

text: Heimo on levinnyt pohjoiseen lauhkeaan vyöhykkeeseen, erityisesti Itä-Aasiaan ja Pohjois-Amerikan itäosiin. Amerikassa levinneisyys ulottuu etelässä Peruun asti.


title: Melanthiaceae

text: Melanthiaceae-kasveihin kuuluu 16 sukua ja 170 lajia, jotka ryhmitellään viideksi ryhmäksi:


title: Melanthiaceae

text: 1. Melanthieae Grisebach. Lajit ovat vaihtelevissa määrin sipulikasveja; eräitä alkaloideja esiintyy; soluissa oksalaattikiteitä; heteenponnet munuaisenmuotoisia, läpillä aukeavia; kota liite- ja vatsaluomainen. Eräillä lajeilla tavataan sekundaarista paksuuskasvua; pärskäjuurilla ("Veratrum") lehtituppi on kasvanut umpeen; eräillä lajeilla on litteät ja siivelliset siemenet. Tribukseen kuuluu seitsemän sukua ja 100 lajia, pärskäjuuria on 50 lajia ja meksikonsabadilloja ("Schoenocaulon") 25 lajia. Tribus kasvaa pohjoisen pallonpuoliskon lauhkeassa vyöhykkeessä (myös Suomessa), meksikonsabadillojen levinneisyys ulottuu etelässä Peruu asti.


title: Melanthiaceae

text: 2. Heloniadeae Fries. Oksalaattikiteet puuttuvat; siitepölyhiukkaset piikkisiä; joillakin lajeilla sikiäin päättyy pitkään vartaloon; siemenet tasasoukkia, kummastakin päästään pitkähäntäisiä. Tribuksessa on vain yksi yhdeksänlajinen helonioiden suku ("Helonias"), joka on kotoisin Pohjois-Amerikan itäosasta ja Itä-Aasiasta.


title: Melanthiaceae

text: 3. Chionographideae Nakai. Kukat usein yksineuvoisia; kehälehdet yksisuonisia; mesiäiset puuttuvat; siitepölyhiukkasessa nuijamaisia ulokkeita; kota liiteluomaien; siemenet siivellisiä. Sukuja kaksi, lajeja kuusi Pohjois-Amerikan itäosassa ja Itä-Aasiassa.


title: Melanthiaceae

text: 4. Xerophylleae S. Watson. Lajit enemmän tai vähemmän sipulikasvimaisia; oksalaattikiteitä on; lehdet pitkän tasasoukkia, kseromorfisia eli kuiviin kasuolosuhteisiin sopeutuneita; kehälehdet mesiäisettömiä; kussakin emilehdessä 2–4 siemenaihetta. Tribuksessa vain kaksi karhunheinälajia ("Xerophyllum"), jotka kotoisin Pohjois-Amerikasta.


title: Melanthiaceae

text: 5. Parideae Bartling. Juurakko varsijatkoinen; flavonoleja; oksalaattikiteitä; lehdet kiehkuroina, tavallisesti ruodittomia, keskisuoni vahava, lapa leveä, verkkosuonitus; kukat yksittäin varsipäätteisesti, joskus jopa 12-lukuisia; kehä erilaistunut verhiöksi ja teriöksi, verholehtiä tavallisesti 3–10, terälehtiä tavallisesti 3–6; heteitä 6–24; sikiäin yhdislehtinen, siinä tavallisesti kolme emilehteä, harvoin enemmän, joillakin lajeilla sikiäimessä mesiäisiä, istukat aksiletyyppisiä tai laitaistukoita, vartalo tavallisesti haaraton; siemenaiheita paljon; hedelmä marja tai (liiteluomainen ja) selkäluomainen kota, jossa hetiökin jäljellä; siemenet pyöreitä, joskus vaipallisia tai meheväkuorisia; endospermi tärkkelyspitoinen, alkio vähäpätöinen ja erilaistumaton. Tribukseen kuuluu 3–5 sukua ja noin 80 lajia pohjoisessa lauhkeassa vyöhykkeessä (myös Suomessa). Suurin suku on kolmilehdet ("Trillium"), jossa on 50 tai laajasti ymmärrettynä 70 lajia.


title: Melanthiaceae

text: Suvut:


title: Zelda Williams

text: Zelda Rae Williams (s. 31. heinäkuuta 1989 New York City, New York) on yhdysvaltalainen näyttelijä ja imitaattori. Hän on Marsha Garces Williamsin ja Robin Williamsin tytär.


title: Requiem for a Harlequin

text: Requiem for a Harlequin on David Allan Coen levy vuodelta 1973.


title: Leteensuon koeasema

text: Leteensuon koeasema, virallinen nimi "Suoviljelysyhd Leteensuon koeasema", on suoviljelykoeasema, joka sijaitsee Hattulassa. Se on perustettu 1902 ja toimi vuoteen 1973 saakka. Se on Suomen vanhin kasvinviljelyskoeasema.


title: Leteensuon koeasema

text: Koeaseman perusti Suomen suoviljelysyhdistys, joka oli perustettu 1894. Koeaseman omistavat nykyisin valtio ja sen laitokset, ja nykyinen toimiala on metsänhoito.


title: Leteensuon koeasema

text: Vuonna 1910 valmistuneen asuinrakennuksen on mahdollisesti suunnitellut arkkitehti Henrik R. Helin. Koeasema kuuluu Hämeen maakunnallisesti arvokkaisiin rakennusperintökohteisiin.


title: Leteensuon koeasema

text: Ensimmäiset suopäivät järjestettiin Leteensuolla vuonna 1910. Suopäivät sisälsivät usein esitelmiä, tutustumisia kenttäkokeisiin sekä retkeilyjä lähiseutujen suoviljelmille. Osanottajamäärät olivat Leteensuolla muutamia satoja.


title: The Mysterious Rhinestone Cowboy

text: Mysterious Rhinestone Cowboy on David Allan Coen kolmas levy vuodelta 1974.


title: Once Upon a Rhyme

text: Once Upon a Rhyme on David Allan Coen neljäs levy vuodelta 1975.


title: Grate Group

text: Grate Group (viralliselta nimeltään Grate Finland Oy) on vuonna 2011 perustettu suomalainen insinööritoimisto. Graten erikoisosaamista ovat teräsrakenteet ja erilaiset prosessiteollisuuden materiaalinkäsittelyn laitteet, kuten hihnakuljettimet. Graten liiketoimintakonsepti on yhdistää suomalainen suunnitteluosaaminen kiinalaiseen tuotantokapasiteettiin ja nopeuteen.


title: Grate Group

text: Grate suuntaa liiketoiminnassaan vahvasti kansainvälisille markkinoille ja liikevaihdosta noin 90% on vientiä. Graten toimitusjohtaja ja perustaja on Kari Salo ja Graten toinen pääosakas on Petteri Viinanen, joka on myös Graten tytäryhtiön Sysi Oy:n toimitusjohtaja. Grate Group työllistää Suomessa 7 henkilöä. Grate on myös perustanut yhteistyöyrityksen kiinaan ja lisäksi Gratella on myyntiedustus Yhdysvalloissa, Chilessä ja Ruotsissa. Graten Groupin liikevaihto vuonna 2013 oli 9,9 miljoonaa euroa.


title: Grate Group

text: Graten liiketoiminta kasvoi räjähdysmäisesti vuonna 2013, kun Grate toimitti pörssiyhtiö Outotecin Cristal-projektiin Saudi-Arabiaan teräsrakenteita yli 10 miljoonan euron arvosta vuosina 2013 ja 2014. Vuonna 2013 Grate myös haki lisävauhtia kasvuunsa rahoituskierroksella ja sai pääomasijoituksen sveitsiläiseltä sijoitusyhtiöltä Kaptah AGlta.


title: Grate Group

text: Tammikuussa 2014 suomalainen talouslehti Talouselämä noteerasi Graten kasvun listaamalla Grate Finlandin ”Suomen lupaavimmat kasvuyritykset Top20”-listalla. Vuonna 2014 Grate keskittyi Tekesin rahoituspäätöksen avustamana tuotekehitykseen ja kehitti kokonaan uudenlaisen hihnakuljetinkonseptin.


title: Arvo Alanne

text: Arvo Eemil August Alanne (30. elokuuta 1904 Oulu – 14. syyskuuta 1993) oli suomalainen lehtimies, pakinoitsija ja Yleisradion pitkäaikainen Pohjois-Suomen toimittaja, lempinimeltään ”Ala”. Vuonna 1972 hänelle myönnettiin sosiaalineuvoksen arvo.


title: Arvo Alanne

text: Alanne kävi kahdeksan luokkaa oppikoulua. Hän työskenteli sanomalehti "Kalevan" uutis- ja urheilutoimittajana vuosina 1922–1925, "Rovaniemi"-lehden toimitussihteerinä ja päätoimittajana 1925–1932 sekä "Kaiku"-lehden toimitussihteerinä 1932–1940. Lisäksi hän oli vuosina 1928–1945 Yleisradion Pohjois-Suomen toimittajana. Ensimmäinen Yleisradioon tehty pakina kesällä 1928 oli otsikoltaan "Aavasaksa ja Ounasvaara - kevään retkeilypaikkoja". Hän teki samana kesänä radiopakinan myös Amsterdamin olympialaisista. Sen jälkeen Alanne sai hoitaakseen selostukset Ounasvaaran talvikisoista vuodesta 1929 alkaen ja teki monia muitakin hiihtoselostuksia, muun muassa Oulun hiihdoista. Vuonna 1934 Alanne toimi urheiluselostajana Sollefteon MM-hiihdoista. Muita Alanteen radio-ohjelmien aiheita olivat Peräpohjolan ja Lapin juhannusyön valviaiset, poroerotukset ja savotat.


title: Arvo Alanne

text: Sotavuosina Alanne oli tiedotus- ja valistusupseerina. Talvisodan alla hän oli Oulussa 9. divisioonaan valistustoimiston päällikkönä ja sodan aikana valistusupseerina Taipaleella eversti Aarne Blickin joukoissa sekä Lapissa kenraalimajuri K. M. Walleniuksen johtamassa Lapin Ryhmän esikunnassa. Marraskuusta 1940 alkaen Alanne oli V AKE:ssä valistusupseerina ylemmän palkkausluokan luutnanttina. Jatkosodan aikana hän oli aluksi 5. tiedotuskomppanian päällikkönä III armeijakunnassa Uhtualla, toukokuusta syyskuuhun 1942 Päämajan tiedotusosaston toimistoupseerina Mikkelissä ja sen jälkeen sodan loppuun saakka 1. tiedotuskomppanian päällikkönä Itä-Karjalan Nurmoilassa. Sodan päätyttyä Alanne toimi vielä syyskuusta marraskuuhun 1944 Päämajan tiedotusosaston toimistoupseerina ja sen jälkeen 2. luokan toimistoupseerina Pääesikunnassa, mistä tehtävästä hän sai pyynnöstään eron joulukuussa 1945. Hän kuvaili sotavuosiaan vuonna 1978 "Kansa Taisteli" -lehdessä julkaistuissa muistelmissa: Sotavuosien aikana Alanteelle myönnettiin 3 ja 4 lk:n Vapaudenristi.


title: Arvo Alanne

text: Sodan jälkeen Alanne työskenteli Oulu Oy:n sosiaalipäällikkönä vuosina 1945–1969, kunnes jäi eläkkeelle.


title: Arvo Alanne

text: Urheilutoimittajan ja -selostajan tehtävien lisäksi Alanne osallistui urheilun järjestötoimintaan. Hän oli perustamassa Ounasvaaran Hiihtoseuraa olleessaan lehtimiehenä Rovaniemellä sekä jäsenenä niin SVUL:n Lapin kuin Oulun piirin johtokunnissa.


title: Arvo Alanne

text: Alanne oli vuoden 1968 presidentinvaaleissa Liberaalisen Kansanpuolueen valitsijamiesehdokkaana Oulun läänissä, mutta ei tullut valituksi.


title: Arvo Alanne

text: Alanne julkaisi vuonna 1985 muistelmakirjan "Näin sen näin".


title: Länsikorkee

text: Länsikorkee () on Espoon Tapiolan kaupunginosan pienalue. Pohjoisessa se rajautuu Kalevalantiehen, etelässä Länsiväylään, idässä Pohjantiehen ja Etelätuulentiehen, ja lännessä Koivu-mankkaantiehen. Länsikorkeen alueella sijaitsevat muun muassa Hakalehdon ja Jousenkaaren asuinalueet.


title: Länsikorkee

text: Hakalehdon () asuinalue sijaitsee Tapiolan lounaispuolella. Asuinalue syntyi 1960-luvun alkupuoliskolla, kun Helsingin asuntokeskuskunta Haka rakensi kymmenen lamellitaloa Merituulentien eteläpuolelle. Kerrostalojen viereen rakennetut 17 atriumtaloa 60 suunnitellusta valmistuivat vaiheittain 1960-luvun puoliväliin mennessä.


title: Länsikorkee

text: Alueen eteläpäässä sijaitsevat atriumtalot suunnitteli arkkitehti Pentti Ahola vuonna 1963. Ne muodostavat tiiviin ja matalasti rakennetun asuinalueen.


title: Länsikorkee

text: Hakalehdossa toimi Hakalehdon yhteiskoulu vuosina 1963–1977. Koulutilat siirtyivät 1977 Espoon kaupungin käyttöön, ja niissä jatkoivat Etelä-Tapiolan yläkoulu vuoteen 1994 ja Etelä-Tapiolan lukio vuosituhannen vaihteeseen, minkä jälkeen lukio siirtyi WeeGee-taloon.


title: Länsikorkee

text: Jousenkaaren asuinalue sijaitsee Tapiolassa samannimisen kadun ympärillä. Jousenkaaressa sijaitsee ala-aste, päiväkoti, paljon asuintaloja sekä Oravannahkatori, joka oli ennen merkittävä kauppapaikka. Nykyisillään Oravannahkatorilla on vain muutama liike, mukaan lukien parturi, pyöräkauppa, ravintola ja tv-korjaamo.


title: Länsikorkee

text: Jousenkaaressa sijaitsevat myös Viljo Revellin suunnittelemat vuodesta 1959 vuoteen 1961 valmistuneet taskumattitalot.


title: Beles

text: Beles on joki Luoteis-Etiopiassa. Se saa alkunsa 2 725 metrin korkeudesta Tanajärven lounaispuolelta ja laskee Siniseen-Niiliin Guban kaupungin eteläpuolella, lähellä Sudanin rajaa.


title: Beles

text: Belesjoen valuma-alue on 14 200 km². Joen vuotuinen luontainen virtaama on noin 5,7 mrd m³. Lisäksi jokeen johdetaan vuosittain Tanajärvestä Belesin vesivoimalaitoksen kautta noin 2,8 mrd m³ vettä.


title: Oliver Gurtner

text: Oliver Gurtner (s. 12. lokakuuta 1987 Bern) on sveitsiläinen alamäkiluistelija. Hän debytoi lajin MM-sarjassa Red Bull Crashed Icessä helmikuussa 2008 Davosissa. Gurtnerin paras yksittäinen sijoitus MM-sarjan osakilpailussa on seitsemäs sija Valkenburgin osakilpailussa Alankomaissa helmikuussa 2011.


title: Oliver Gurtner

text: Gurtner pelaa myös jääkiekkoa Rot-Blau Bern/Bümplizin riveissä Sveitsin neljänneksi korkeimmalla sarjatasolla. Parhaimmillaan hän on pelannut kolmanneksi korkeimmalla sarjatasolla.


title: Ernst Busch (näyttelijä)

text:
Friedrich Wilhelm Ernst Busch (22. tammikuuta 1900 − 8. kesäkuuta 1980) oli saksalainen näyttelijä ja laulaja.
Busch sai mainetta poliittisten laulujen tulkitsijana 1920-luvulla Berliinin kabareemaailmassa, muun muassa Kolmen pennin oopperan ensiesityksessä. Hän pakeni Saksasta Neuvostoliittoon vuonna 1933 ja osallistui Espanjan sisällissotaan Kansainvälisissä prikaateissa. Toisen maailmansodan jälkeen hän asettui Itä-Berliiniiin, jossa työskenteli Bertolt Brechtin kanssa Berliner Ensemblessa.


title: Ernst Busch (näyttelijä)

text: Buschin tunnettuja lauluesityksiä ovat muun muassa "Der heimliche Aufmarsch" ja "Die Moorsoldaten", jonka Jos-Agit on levyttänyt suomeksi nimellä "Keskitysleirilaulu". Hän esitti katulaulajan roolin G. W. Pabstin Kolmen pennin oopperan filmatisoinnissa vuonna 1931.


title: Andreas Rüegge

text: Andreas Rüegge (s. 3. helmikuuta 1984 Frauenfeld) on sveitsiläinen alamäkiluistelija. Hän debytoi lajin MM-sarjassa Red Bull Crashed Icessä helmikuussa 2008 Davosissa. Rüeggen paras yksittäinen sijoitus MM-sarjan osakilpailussa on kahdeksas sija, jonka hän saavutti Lausannen kilpailusta maaliskuulta 2013. Rüegge on sijoittunut urallaan kahdesti MM-sarjan kilpailussa kymmenen joukkoon.


title: In the Right Place

text: In the Right Place on Dr. Johnin levy vuodelta 1973.


title: Szklarska Poręba

text: Szklarska Poręba [] () on kaupunki Jelenia Góran piirikunnassa Ala-Sleesian voivodikunnassa lounaisessa Puolassa, lähellä Tšekin rajaa. Szklarska Poręban asukasluku oli vuonna 2006 7 094.


title: Szklarska Poręba

text: Varhaisin historiallinen maininta paikasta on vuodelta 1366. Szklarska Poręba oli osa Saksaa toiseen maailmansotaan saakka. Sodan jälkeen se liitettiin Puolaan. Vuonna 1959 kylän nimellä sitä ennen ollut Szklarska Poręba julistettiin kaupungiksi. Siellä toimii myös lasitehdas. Nykyisin Szklarska Poręballa on viisi ystävyyskaupunkia Puolassa, Tanskassa, Saksassa ja Tšekissä.


title: Szklarska Poręba

text: Szklarska Poręba on myös tunnettu hiihtokeskus. Sen alueella on yli 200 kilometriä hiihtolatuja. Szklarska Porębassa on myös käyty monena talvena maastohiihdon maailmancupin osakilpailuita.


title: Organokupariyhdisteet

text: Organokupariyhdisteet ovat organometalliyhdisteitä, jotka sisältävät hiilen ja kuparin välisen kovalenttisen sidoksen. Organokupariyhdisteet toimivat katalyytteinä useissa reaktioissa.


title: Organokupariyhdisteet

text: Kupari esiintyy organokupariyhdisteissä tyypillisimmin hapetusluvulla +I. Ensimmäinen syntetisoitu organokupariyhdiste on räjähdysherkkä kupari(I)asetylidi. Yksinkertaiset alkyyli- ja aryylikupariyhdisteet ovat reaktiivisia muun muassa herkkiä ilman ja kosteuden vaikutuksille. Ne esiintyvät tyypillisesti dimeereinä, tetrameereinä tai pentameereinä. Syklopentadienyylikompleksit ovat hieman stabiilimpia. Alkyylikupariyhdisteitä muodostetaankin niiden reaktiivisuuden vuoksi reaktioastiassa "in situ". Alkyyli- tai aryylikupariyhdisteitä voidaan valmistaa vaihtometallointireaktiolla kuparihalogenidin ja organolitium- organomagnesium- tai organotinayhdisteistä. Organokupariyhdisteet liukenevat hyvin eettereihin kuten dietyylieetteriin ja tetrahydrofuraaniin.


title: Organokupariyhdisteet

text: Käytetyimpiä reagensseja ovat magnesium- tai litiumkupraatit, joissa organokuparireagenssilla on negatiivinen varaus. Organokupraatit ovat pehmeitä nukleofiileja ja reagoivat esimerkiksi konjugoituneiden enonien kanssa konjugaattiadditiolla. Organokupraattireagenssit reagoivat kytkentäreaktiolla orgaanisten halogenidien kanssa ja aromaattisten yhdisteiden tapauksessa reaktiota kutsutaan Ullmann-reaktioksi.


title: Leuhunkosken voimalaitos

text: Leuhunkoski on koski ja voimala Leuhunjoessa Summasjärven ja Saarijärven välillä Saarijärvellä. Sen on omistanut alkujaan Saarijärven Voima Oy ja se valmistui 1961. Putous on 8,8 metriä ja teho 3,2 MW.


title: Leuhunkosken voimalaitos

text: Ensimmäinen voimalaitos rakennettiin koskeen 1927 ja silloin saatiin kylään sähkövalot.


title: Leuhunkosken voimalaitos

text:
Saarijärven Voima Oy fuusioitiin 1982 Keski-Suomen Valo Oy:öön. Kunnat myivät Valon vuonna 2000 Vattenfallille ja voimalaitos siirtyi
Vattenfall Sähköntuotanto Oy:n omistukseen.


title: Sarsaparillakasvit

text: Sarsaparillakasvit (Smilacaceae) on kasviheimo koppisiemenisten Liliales-lahkossa. Heimossa on vain sarsaparillojen suku ("Smilax").


title: Sarsaparillakasvit

text: Sarsaparillat ovat usein piikkisiä kiipeileviä köynnöksiä tai liaaneja, harvemmin ruohoja. Lehdet ovat kierteisesti tai kahdessa rivissä ja ruodillisia, ruotiin liittyy kärhipari, ja lapa on verkkosuoninen ja siinä on useita vahvoja pitkittäissuonia. Kukat ovat melko pieniä, tyypillisiä yksisirkkaisten kukkia, ja sijaitsevat sarjoissa. Hedelmä on marja.


title: Sarsaparillakasvit

text: Sarsaparillojen varret kasvavat tavallisesti monopodiaalisesti eli varsijatkoisesti. Flavonoleja esiintyy, lehdissä on putkiloita, kasveissa on limasoluja. Kukat ovat yksineuvoisia ja kasvit kaksikotisia. Heteitä on 3–12, ja niissä on mettä erittäviä karvoja. Siitepölyhiukkanen on aukoton, vaihtelevasti pallomainen, enemmän tai vähemmän piikkinen. Emikukissa on joutoheteitä, vartalo on lyhyt tai puuttuu, sen haarat ovat luottipintaisia ja pitkiä. Kussakin emilehdessä on yksi tai harvemmin kaksi riippuvaa siemenaihetta. Siemenet ovat enimmäkseen pyöreitä.


title: Sarsaparillakasvit

text: Sarsaparillalajeja kasvaa tropiikissa ja lämpimillä alueilla, Euroopassa vain etelässä.


title: Sarsaparillakasvit

text: Sarsaparillojen sukuun kuuluu 210 lajia. Lähintä sukua niille ovat liljakasvit (Liliaceae).


title: Sarsaparillakasvit

text: Tunnetuimpia lajeja ovat piikkisarsaparilla ("Smilax aspera"), kanariansarsaparilla ("S. canariensis"), kiinansarsaparilla ("S. china"), natalinsarsaparilla ("S. kraussiana"), maustesarsaparilla ("S. regelii") ja rohtosarsaparilla ("S. siphilitica").


title: Natalja Iljina

text: Natalja Iljina (; s. 3. kesäkuuta 1985 Tšeboksary) on venäläinen maastohiihtäjä. Seuratasolla Iljina edustaa Vitiaz-seuraa.


title: Natalja Iljina

text: Iljina debytoi maastohiihdon maailmancupissa tammikuussa 2006 Oberstdorfissa ollen perinteisen sprintin kilpailussa 34. Ensimmäiset maailmancupin pisteensä hän saavutti tammikuussa 2007 Rybinskin vapaan sprintistä sijoituttuaan sijalle 17. Iljinan paras sijoitus maailmancupin osakilpailussa on kahdeksas sija, jonka hän saavutti tammikuussa 2015 Rybinskin 10 kilometrin vapaan hiihtotavan kilpailusta.


title: Natalja Iljina

text: Iljina on saavuttanut kaksi nuorten MM-kultaa, viestistä Strynistä vuodelta 2004 ja viideltä kilometriltä Rovaniemeltä vuodelta 2005. Rovaniemen kisoissa Iljina voitti myös hopeaa viestistä. Vuonna 2009 hän voitti kultaa talviuniversiadeista Yabulista viideltä kilometriltä.


title: Allen Leech

text: Allen Leech (s. 18. toukokuuta 1981 Dublinin kreivikunta, Irlanti) on irlantilainen näyttelijä. Hänet tunnetaan muun muassa Tom Bransonin roolistaan draamasarjassa "Downton Abbey" (2010–), josta hänet on palkittu parhaan draamasarjan näyttelijänkokoonpanon SAG-palkinnolla vuonna 2012 ja 2014. Hän on näytellyt lisäksi muun muassa elokuvissa "From Time to Time" (2009), "The Imitation Game" (2014) ja "Bohemian Rhapsody" (2018).


title: Adam Ludvig Lewenhaupt

text: Adam Ludvig Lewenhaupt (1659–1719) oli ruotsalainen sotapäällikkö ja kenraali. Hän osallistui suureen Pohjan sotaan Liivinmaalla. Kun Kaarle XII hyökkäsi Venäjälle Lewenhaupt lähti joukkojensa kanssa apuun. Lesnajan taistelussa 1708 hän kuitenkin menetti pääarmeijalle tarkoitetut ammus- ja muonavarat. Pultavan taistelun jälkeen oli tarkoitus että hän veisi joukot Dneprin yli, mutta Perevolotšnan luona hän kuitenkin joutui antautumaan.


title: La Clusaz

text: La Clusaz on kunta Rhône-Alpesin hallintoalueella itäisessä Ranskassa lähellä Sveitsin rajaa. Kunnan asukasluku oli vuonna 2010 1 876 ja sen pinta-ala on 40,62 neliökilometriä.


title: La Clusaz

text: Rhône-Alpesin hallintoalueella sijaitseva La Clusazin kunta kuuluu myös Haute-Savoien departementtiin ja Annecyn arrondissementtiin. La Clusazin nimi tulee sanasta "cluse", joka tarkoittaa kapeaa polkua kahden vuoren välissä. Kaupunkia on kutsuttu myös nimellä "Clusa Locus Dei" (jumalan kapea paikka).


title: La Clusaz

text: La Clusazin tärkein turismin kohde on hiihtäminen talviaikaan. Moni tunnettu ranskalainen hiihtäjä on kotoisin sieltä. La Clusazissa on myös käyty monena vuotena maastohiihdon maailmancupin osakilpailu. Myös maantiepyöräilyn Tour de Francea on käyty La Clusazissa.


title: Peruskiven muuraus

text: Peruskiven muuraus on harjannostajaisten ohella toinen rakentamiseen liittyvä perinnejuhla. Se on kuitenkin harjannostajaisia harvinaisempi tapahtuma, jollainen järjestetään lähinnä suurten julkisten rakennuskohteiden yhteydessä. Peruskiven muuraus on luonteeltaan virallinen tilaisuus, joka on suunnattu rakennuttajan ja rakentajan sekä elinkeinoelämän, päättäjien ja tiedotusvälineiden edustajille. Kutsuvieraina on yleensä arvovaltaisia henkilöitä, jotka merkittävimmissä rakennuskohteissa voivat edustaa jopa valtionjohtoa. Harjannostajaiset sen sijaan on yleensä pelkästään rakennuksen rakentamiseen ja suunnitteluun osallistuneille työntekijöille tarkoitettu yksityistilaisuus.


title: Peruskiven muuraus

text: Peruskiven muuraus on tuhansia vuosia vanha perinne. Se on alun perin lähtöisin babylonialaisesta tavasta, jossa kaikki rakentamiseen osallistuvat laittoivat ensimmäiset tiilet yhdessä paikoilleen. Seremoniasta on lukuisia mainintoja myös muun muassa Vanhassa testamentissa. Tuolloin tapana oli asettaa alimpien kivien alle uhrilahjaksi muun muassa viljaa sekä viiniä. Nykyisen peruskiven muuraus periytyy 1700–1800-luvun vapaamuurareilta, ja myös eri kristillisillä kirkkokunnilla on omat seremoniansa kirkonrakentamisen yhteydessä.


title: Peruskiven muuraus

text: Peruskiven muuraus tapahtuu yleensä rakennustöiden alkuvaiheessa perustustöiden yhteydessä. Rakennukseen voidaan myös jättää tilavaraus peruskivelle, mikäli tilaisuus halutaan järjestää myöhemmässä rakennusvaiheessa. Varsinainen peruskivi on betonista valettava antura, jonka sisään sijoitetaan metallinen säiliö. Sen sisälle on talletettu esineitä ja asioita, jotka kuvaavat juuri senhetkistä yhteiskuntaa. Säiliöön laitetaan muun muassa samana päivänä ilmestyneita sanomalehtiä, käytössä olevia kolikoita, rakentamiseen osallistuvien osapuolten vuosikertomuksia sekä tilaisuuden ohjelma juhlapuheineen. Kyseessä on siis eräänlainen aikakapseli, jonka sisältö pakataan kutsuvieraiden läsnä ollessa ja suljetaan sen jälkeen betonisen anturan sisään. Jokainen kutsuvieras saa vuorollaan kauhoa betonia säiliön päälle ja tarkoitukseen käytetyt nimikoidut muurauskauhat luovutetaan heille muistoesineeksi. Muurauksen ja puheiden lisäksi tilaisuuden ohjelmaan kuuluu myös ruokailu sekä erilaisia musiikki- ja kulttuuriesityksiä.


title: Peruskiven muuraus

text: Esimerkiksi Keski-Euroopassa ja Pohjois-Amerikassa tapana on myös muurata johonkin rakennuksen nurkkaan erityinen ”nurkkakivi”. Ne on vuosiluvun lisäksi usein varustettu rakennuksesta kertovalla tekstillä tai symboliikalla. Tapaa käytetään varsinkin kirkkorakennuksissa.


title: Maisons-Alfort

text: Maisons-Alfort [mɛzɔ̃ alfɔʁ] on Ranskan kunta Pariisin kaakkoisella esikaupunkivyöhykkeellä noin 9 kilometriä Pariisin keskustasta kaakkoon. Se kuuluu Île-de-Francen hallintoalueen Val-de-Marnen departementtiin ja siellä asuu noin 54 000 ihmistä.


title: Maisons-Alfort

text: Maisons ja Alfort olivat erillisiä kuntia Ranskan vallankumoukseen asti, jolloin ne yhdistyivät. Vuonna 1885 Maisons-Alfortin lounaisosasta erotettiin omaksi kunnakseen Alfortville. Muita naapurikuntia ovat luoteessa Charenton-le-Pont, pohjoisessa Saint-Maurice, koillisessa Joinville-le-Pont, idässä Saint-Maur-des-Fossés ja etelässä Créteil.


title: Maisons-Alfort

text: Alfortin vanhan kartanon perusti 1200-luvulla englantilainen Herefordin piispa Peter of Aigueblanche. Kartanossa toimii nykyisin eläinlääketieteellinen korkeakoulu.


title: Maisons-Alfort

text: Maisons-Alfortiin kulkee Pariisista metrolinja 8 (asemat École Vétérinaire de Maisons-Alfort, Maisons-Alfort – Stade ja Maisons-Alfort – Les Juilliottes) sekä RER-linja D (asemat Maisons-Alfort – Alfortville ja Le Vert de Maisons).


title: Lie

text: Lie voi tarkoittaa seuraavia:


title: Lieksankosken voimalaitos

text: Lieksankoski on vesivoimala Lieksanjoessa Lieksassa. Sen on rakentanut Enso-Gutzeit ja se on valmistunut 1960. Sen putous on 10,8 metriä, ja 1980-luvulla sen teho oli 16 MW. Yksi koneisto peruskorjattiin vuonna 2013, jolloin teho nousi yhden megawatin. Seuraava korjaus on suunniteltu vuoteen 2018, jolloin toiselle koneistolle tehdään pienempi peruskorjaus. Lieksankosken vuotuinen energiantuotanto on 76 GWh.


title: Lieksankosken voimalaitos

text: Voimalaitos on Alvar Aallon suunnittelema.


title: From the Very Depths

text: From the Very Depths on Venomin neljästoista studioalbumi, joka julkaistiin 26. tammikuuta 2015.


title: Lietvesi

text: Lietvesi on järvenselkä Etelä-Saimaan pohjoisosassa Puumalassa. Mikkelin ja Puumalan välinen Lietveden tie on rakennettu sen pohjoisille saarille ja osittain pengerryksille. Tien varrella on Pistohiekan leirintäalue. Tien maisemat ovat Suomen kauneimpia. Lietvesi kuuluu Natura 2000 -alueeseen.


title: Ain’t It Fun (Paramoren kappale)

text: ”Ain’t It Fun” on yhdysvaltalaisen rock-yhtyeen Paramoren kappale yhtyeen neljänneltä studioalbumilta "Paramorelta" (2013). Se julkaistiin albumin neljäntenä singlenä 4. helmikuuta 2014. Justin Medal-Johnsenin tuottama kappale nauhoitettiin Los Angelesissä. Se on tyyliltään pop rock -kappale, joka sisältää elementtejä funk rockista ja uudesta aallosta. York sekä yhtyeen laulaja Hayley Williams sanoittivat kappaleen Yorkin muuttamiskokemuksiin sekä Williamsin asenteen muuttamiseen perustuvan kappaleen.


title: Ain’t It Fun (Paramoren kappale)

text: Kappale sai pääosin myönteisen vastaanoton musiikkikriitikoilta, jotka kehuivat sen musiikillista monimuotoisuutta. Kappale lähetettiin CHR-radiokanaville Yhdysvalloissa ja Italiassa; 12 tuuman vinyylisingle julkaistiin vuoden 2014 Record Store Daytä varten. Kappaleesta tuli Paramoren parhaiten sijoittunut single Yhdysvaltain Billboard Hot 100 -listalla, kun se nousi listalla kymmenenneksi. Kappaleelle myönnettiin Yhdysvalloissa RIAA:n platinalevy yli miljoonan kopion myynnistä. Kappale sai myös kansainvälistä menestystä päästen neljänkymmenen parhaan joukkoon Australian, Kanadan ja Venezuelan singlelistoilla. Kappale sai ehdokkuuden 5. joulukuuta 2014 järjestetyssä 57. Grammy-palkintogaalassa kategoriassa ”paras rock-kappale”.


title: Ain’t It Fun (Paramoren kappale)

text: ”Ain’t It Fun” on esitetty televisiossa muutamia kertoja, muun muassa "The Voicessa", "Late Night with Seth Meyersissä" ja "American Idolissa". Kappale oli mukana myös yhtyeen The Self-Titled Tourilla vuosina 2013–2014. Kun Jonathan Desbiensin ohjaama musiikkivideo peruttiin, toisen visuaalin ohjasi Sophia Peer. Jälkimmäisellä, tammikuussa 2014 julkaistulla versiolla nähdään yhtye rikkomassa maailmanennätysten sarjaa.


title: Cool Kids

text: Cool Kids on yhdysvaltalaisen indie pop ja rock-yhtyeen Echosmithin vuoden 2013 "Talking Dreams" -debyyttialbumilla julkaistu kappale, joka julkaistiin myös singlenä. Kappaleen sanoittivat yhdessä yhtye, Jeffrey David sekä Jesiah Dzwonek. Kappaleen tuotti Mike Elizondo ja radioversion vastaava tuottaja oli Rob Cavallo.


title: Cool Kids

text: "Cool Kids" julkaistiin alun perin iTunes Storen viikon singlenä 31. toukokuuta 2013, ja sitä soitettiin Yhdysvaltain radioissa seuraavan vuoden aikana. Kappale menestyi vähäiseen promootioon ja hiljaiseen vastaanottoon nähden hyvin saavuttaen Billboard Hot 100 -listalla sijan kolmetoista saatuaan runsaasti radiosoittoa Yhdysvaltain modern rock, hot adult contemporary sekä CHR-hittiradiokanavilla. "Cool Kids" menestyi hyvin myös kansainvälisesti päästen Australian singlelistan kymmenen parhaan joukkoon sekä parhaimmillaan listan sijalle kuusi.


title: Argalastí

text: Argalastí () on Kreikan kylä sekä samanniminen Notió Pílion kunnan kunnallisyksikkö (Δημοτική Ενότητα Αργαλαστής, "Dimotikí Enótita Argalastís") ja entinen itsenäinen kunta. Se sijaitsee Magnesian alueyksikössä Thessalian alueella. Koko kunnallisyksikön väkiluku on 1 985 ja varsinaisen Argalastín kylän väkiluku 1 321 (2011). Argalastí on Notió Pílion kunnan kuntakeskus.


title: Argalastí

text: Argalastín kylä sijaitsee Pelionin eli Pílion niemimaan länsiosissa noin kolme kilometriä sen länsirannikosta eli Pagasitikóslahden rannasta. Argalastí oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Notió Pílion kunnaksi yhdessä Aféteen, Miliéen, Sipiádan ja Tríkerin kanssa, jolloin se muuttui uuden kunnan kunnallisyksiköksi.


title: Argalastí

text: Argalastín kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Árgos Orestikó

text: Árgos Orestikó (; kath. Άργος Ορεστικόν, "Árgos Orestikón") on Kreikan kaupunki sekä samanniminen Orestídan kunnan kunnallisyksikkö (Δημοτική Ενότητα Άργους Ορεστικού, "Dimotikí Enótita Árgous Orestikoú") ja entinen itsenäinen kunta. Se sijaitsee Kastorián alueyksikössä Länsi-Makedonian alueella. Koko kunnallisyksikön väkiluku on 8 903 ja varsinaisen Árgos Orestikón kaupungin väkiluku 7 473 (vuonna 2011). Árgos Orestikó on Orestídan kunnan kuntakeskus.


title: Árgos Orestikó

text: Árgos Orestikón kaupunki sijaitsee noin kahdeksan kilometriä Kastoriásta etelään. Aivan kaupungin itäpuolella sijaitsee Kastorián lentoasema. Árgos Orestikó oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Orestídan kunnaksi yhdessä Íon Dragoúmiin kanssa, jolloin se muuttui uuden kunnan kunnallisyksiköksi.


title: Árgos Orestikó

text: Árgos Orestikón kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Astakós

text: Astakós () on Kreikan kaupunki sekä samanniminen Xirómeron kunnan kunnallisyksikkö (Δημοτική Ενότητα Αστακού, "Dimotikí Enótita Astakoú") ja entinen itsenäinen kunta. Se sijaitsee Aitolia-Akarnanian alueyksikössä Länsi-Kreikan alueella. Koko kunnallisyksikön väkiluku on 6 578 ja varsinaisen Astakóksen kaupungin väkiluku 2 696 (vuonna 2011). Astakós on Xirómeron kunnan kuntakeskus.


title: Astakós

text: Astakóksen kaupunki sijaitsee lahdenpohjukassa Joonianmeren rannalla noin 30 kilometriä Agríniosta länsilounaaseen. Astakós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Xirómeron kunnaksi yhdessä Alyzían ja Fyteíeen kanssa, jolloin se muuttui uuden kunnan kunnallisyksiköksi.


title: Astakós

text: Astakóksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Astakos

text: Astakos (, ) voi viitata seuraaviin:


title: Ylämongolit

text: Ylämongolit () tai Kökenuurin mongolit ovat Kiinan Qinghain maakunnassa asuvia mongoleja. Historiallisesti heillä oli merkittävä osa Kiinan ja Tiibetin välisissä suhteissa. Nykyisin he ovat pitkälti tiibetiläistyneet, vaikkakin mongolipiirteitä kuten mongolin kieltä onkin pyritty elvyttämään. Vuoden 2010 väestönlaskennan mukaan Qinghaissa asui yhteensä 99 815 mongolia. Ylämongoleja ei lasketa väestönlaskennoissa omaksi erilliseksi ryhmäkseen.


title: Ylämongolit

text: Nykyisen Qinghain eli Kökenuurin alueelle oli päätynyt mongoleja jo Kiinaa hallinneen mongolien johtaman Yuan-dynastian aikakaudella. Nämä mongolit muodostivat monguorien ja juguurien esi-isät, mutta ylämongolit polveutuvat alueelle 1500-luvulla muuttaneista mongoleista ja oiraateista. Ensimmäiset heistä tulivat vuonna 1509 pakolaisina Mongoliasta ja vuosien 1559-1586 välillä mongolit alistivat paikalliset tiibetiläiset paimentolaiset oman valtansa alle. Heidän valtansa ulottui myös varsinaiseen Tiibetiin viidennen Dalai-lama Lobsang Gyatson pyydettyä Güüshi-kaanin johtamilta Džungarian oiraateilta apua poliittisten vastustajiensa kukistamiseen. Palkkioksi avusta Dalai-lama kruunasi Güüshi-kaanin Tiibetin kaaniksi. Güüshi-kaani asettui asumaan Damxungiin lähelle nykyistä Lhasaa. Valta Kökenuurin mongolien keskuudessa jaettiin hänen poikiensa kesken.


title: Ylämongolit

text: Viidennen Dalai-laman tavatessa Qing-dynastian keisari Shunzhin tämän mukana oli myös Güüshi-kaanin edustajia. Qing-dynastia avasi rajansa Kökenuurin mongolien kauppaille vuonna 1658. Kökenuurin ja džungarien välit katkesivat Galdan-kaanin syöstyä Güüshi-kaanin serkun vallasta Džungariassa. Mantšut kukistivat Galdan-kaanin vuonna 1697 ja Kökenuurin mongolit alistuivat Qing-dynastian valtaan Güüsi-kaanin nuorimman pojan Dalai Khung-Taiji Dashi-Baaturin johtamina tämän tavattua keisari Kangxin henkilökohtaisesti. Güüsi-kaanin seuraaja ja tämän vanhin poika Lhazang-kaani säilytti puolestaan itsenäisyytensä Tiibetissä. Hän ajautui kiistoihin menehtyneen viidennen Dalai-laman sijaishallitsjia Sangs-rgyas rGya-mtshon kanssa. Hän tappoi sijaishallitsijan ja hankkiutui eroon myös kuudennesta Dalai-lamasta Tsangyang Gyatsosta asettaen tämän tilalle oman ehdokkaansa. Tämä herätti voimakasta vastustusta ja vuonna 1717 džungarihallitsija Tsewang-Rabtan tappoi Lhazang-kaanin ja syöksi tämän asettaman Dalai-laman vallasta. Vuonna 1720 Qing-dynastia sekaantui asioiden kulkuun sen armeijan saattaessa seitsemännen Dalai-laman Kelzang Gyatson Lhasaan. Lhasassa olleet džungarit pakenivat ilman taistelua.


title: Ylämongolit

text: Kiinalaiset toivat lopun Tiibetiä hallinneiden kaanien joukolle. Asemansa menettäneenä Dashi-Baaturin poika Lubsang-Danzin kapinoi Qing-dynastiaa vastaan vuonna 1723. Hänen joukkonsa hävitettiin kuitenkin jo seuraavan vuoden puolella ja hän pakeni džungarien maille, jossa Qing-dyanstian joukot saivat hänet kiinni vuonna 1755 ja teloittivat hänet. Qing-dynastian hallinto erotteli Kökenuurin mongolit omiksi hallinnollisiksi yksiköikseen erottaen nämä tiibetiläisistä paimentolaisista samalla alueella. Tämä heikensi ylämongolien asemaa merkittävästi. 1700-luvun aikana tiibetiläisten muuttoliikkeet aiheuttivatkin suurta tuhoa heidän keskuudessaan ja 1897 hui-kiinalaiset kapinalliset aiheuttivat jälleen tuhoa paikallisten mongolien keskuudessa.


title: Ylämongolit

text: Sisä-Mongolia itsenäistyi vuonna 1911 ja seuraavan vuoden puolella ylämongolit ilmaisivat tukensa tämän itsenäisyydelle. He päätyivät kuitenkin Kiinan tasavallan alaisuuteen Ma-suvun hui-kiinalaisten sotalordien vaikutuksesta. Kommunistit voittivat Kiinan sisällissodan ja he perustivat ylämongoleille kaksi autonomista aluetta Qinghaihin, Haixin maakunnan luoteisosaan vuonna 1951 ja Henanin sen kaakkoisosaan vuonna 1954. Vallanvaihdos ja kolhoositilojen perustaminen johti kahteen kukistettuun kapinaan Henanissa vuosina 1953 ja 1956-1958. Poliittisten uudistusten myötä vuonna 1979 Haixin mongolit ovat luoneet yhteyksiä Sisä-Mongoliaan käyden esimerkiksi korkeakouluissa Hohhotissa. Henanin mongolit ovat puolestaan pyrkineet elvyttämään mongolin kieltä.


title: Ylämongolit

text: Ylämongolit polveutuvat suurimmaksi osaksi oiraateista. Tiibetiläisten vaikutus heidän kulttuuriinsa oli vahva. Ylämongolit omaksuivat esimerkiksi tiibetiläiset vaateet ja korut. Tiibetiläisistä poiketen he kuitenkin jatkoivat asumista jurtissa mongolien tapaan. Henanin ja Qinghaijärven pohjoisosan mongolit puhuivat yksinomaan tiibetin kieltä 1900-lukuun mennessä. Alueen luoteisosan mongolit säilyttivät puolestaan mongolin puhekielenään. Monet Kiinan tunnetuimmista tiibetiksi kirjoittavista kirjailijoista ovat ylämongoleja. Heihin kuuluvat esimerkiksi Tsering-Dongrub, Dejid-Dulma ja Jangbu.


title: Dimitsána

text: Dimitsána () on Kreikan kylä sekä samanniminen Gortynían kunnan kunnallisyksikkö (Δημοτική Ενότητα Δημητσάνας, "Dimotikí Enótita Dimitsánas") ja entinen itsenäinen kunta. Se sijaitsee Arkadian alueyksikössä Peloponnesoksen alueella. Koko kunnallisyksikön väkiluku on 763 ja varsinaisen Dimitsánan kylän väkiluku 342 (vuonna 2011). Dimitsána on Gortynían kunnan kuntakeskus.


title: Dimitsána

text: Dimitsána sijaitsee noin 1 000 metrin korkeudessa vuorenrinteellä Peloponnesoksen niemimaan keskiosissa, noin 31 kilometriä Trípolista luoteeseen ja noin 53 kilometriä Pýrgoksesta itään. Kylä oli 1800-luvulla Kreikan itsenäisyysliikkeen keskuksia. Nykyisin se on Kreikassa suosittu talvilomakohde. Kylän rakennuskanta koostuu pitkälti vanhoista perinteisistä kivirakennuksista.


title: Dimitsána

text: Dimitsána oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Gortynían kunnaksi yhdessä Iraían, Kleítoraksen, Kontovázainan, Lagkádian, Trikólonoin, Trópaian ja Vytínan kanssa, jolloin se muuttui uuden kunnan kunnallisyksiköksi.


title: Dimitsána

text: Dimitsánan kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Gastoúni

text: Gastoúni () on Kreikan kaupunki sekä samanniminen Pineióksen kunnan kunnallisyksikkö (Δημοτική Ενότητα Γαστούνης, "Dimotikí Enótita Gastoúnis") ja entinen itsenäinen kunta. Se sijaitsee Eliksen alueyksikössä Länsi-Kreikan alueella. Koko kunnallisyksikön väkiluku on 11 254 ja varsinaisen Gastoúnin kaupungin väkiluku 7 485 (vuonna 2011). Gastoúni on Pineióksen kunnan kuntakeskus.


title: Gastoúni

text: Gastoúnin kaupunki sijaitsee noin 10 kilometriä Amaliádasta luoteeseen ja noin 60 kilometriä Patraksesta lounaaseen. Gastoúni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pineióksen kunnaksi yhdessä Traganón ja Vartholomión kanssa, jolloin se muuttui uuden kunnan kunnallisyksiköksi.


title: Gastoúni

text: Gastoúnin kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Kranídi

text: Kranídi (; kath. Κρανίδιον, "Kranídion") on Kreikan kaupunki sekä samanniminen Ermionídan kunnan kunnallisyksikkö (Δημοτική Ενότητα Κρανιδίου, "Dimotikí Enótita Kranidíou") ja entinen itsenäinen kunta. Se sijaitsee Argoliksen alueyksikössä Peloponnesoksen alueella. Koko kunnallisyksikön väkiluku on 9 452 ja varsinaisen Kranídin kaupungin väkiluku 4 006 (vuonna 2011). Kranídi on Ermionídan kunnan kuntakeskus.


title: Kranídi

text: Kranídi sijaitsee sisämaassa Argoliksen niemimaan eteläosassa noin 38 kilometriä Náfpliosta kaakkoon ja noin viiden kilometrin päässä merenrannasta. Kranídi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ermionídan kunnaksi yhdessä Ermiónin kanssa, jolloin se muuttui uuden kunnan kunnallisyksiköksi.


title: Kranídi

text: Kranídin kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Kyparissía

text: Kyparissía () on Kreikan kaupunki sekä samanniminen Trifylían kunnan kunnallisyksikkö (Δημοτική Ενότητα Κυπαρισσίας, "Dimotikí Enótita Kyparissías") ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 7 728 ja varsinaisen Kyparissían kaupungin väkiluku 5 131 (vuonna 2011). Kyparissía on Trifylían kunnan kuntakeskus.


title: Kyparissía

text: Kyparissía sijaitsee Peloponnesoksen niemimaan länsirannikolla Kyparissíanlahden rannalla. Kyparissía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Trifylían kunnaksi yhdessä Aetóksen, Avlónaksen, Filiatrán, Gargaliánoin ja Tripýlan kanssa, jolloin se muuttui uuden kunnan kunnallisyksiköksi.


title: Kyparissía

text: Kyparissían kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Lechainá

text: Lechainá (; myös "Lechená") on Kreikan kaupunki sekä samanniminen Andravída-Kyllínin kunnan kunnallisyksikkö (Δημοτική Ενότητα Λεχαινών, "Dimotikí Enótita Lechainón") ja entinen itsenäinen kunta. Se sijaitsee Eliksen alueyksikössä Länsi-Kreikan alueella. Koko kunnallisyksikön väkiluku on 4 855 ja varsinaisen Lechainán kaupungin väkiluku 2 641 (vuonna 2011). Lechainá on Andravída-Kyllínin kunnan kuntakeskus.


title: Lechainá

text: Lechainá sijaitsee noin 17 kilometriä Amaliádasta luoteeseen ja noin 54 kilometriä Patraksesta lounaaseen. Aivan kaupungin kaakkoispuolella on Andravídan sotilaslentokenttä. Lechainá oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Andravída-Kyllínin kunnaksi yhdessä Andravídan, Kástro-Kyllínin ja Vouprasían kanssa, jolloin se muuttui uuden kunnan kunnallisyksiköksi.


title: Lechainá

text: Lechainán kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Leonídio

text: Leonídio (; kath. Λεωνίδιον, "Leonídion"; myös "Leonídi") on Kreikan kaupunki sekä samanniminen Nótia Kynourían kunnan kunnallisyksikkö (Δημοτική Ενότητα Λεωνιδίου, "Dimotikí Enótita Leonidíou") ja entinen itsenäinen kunta. Se sijaitsee Arkadian alueyksikössä Peloponnesoksen alueella. Koko kunnallisyksikön väkiluku on 5 869 ja varsinaisen Leonídion kaupungin väkiluku 3 761 (vuonna 2011). Leonídio on Nótia Kynourían kunnan kuntakeskus.


title: Leonídio

text: Leonídio sijaitsee Peloponnesoksen niemimaan itäosassa Réma Dafnón -joen laaksossa noin 3,5 kilometriä Peloponnesoksen itärannikosta. Leonídio oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Nótia Kynourían kunnaksi yhdessä Kosmáksen ja Tyróksen kanssa, jolloin se muuttui uuden kunnan kunnallisyksiköksi.


title: Leonídio

text: Leonídion kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Makrychóri

text: Makrychóri (; kath. Μακρυχώριον, "Makrychórion") on Kreikan kylä sekä samanniminen Témpin kunnan kunnallisyksikkö (Δημοτική Ενότητα Μακρυχωρίου, "Dimotikí Enótita Makrychoríou") ja entinen itsenäinen kunta. Se sijaitsee Lárisan alueyksikössä Thessalian alueella. Koko kunnallisyksikön väkiluku on 2 553 ja varsinaisen Makrychórin kylän väkiluku 1 615 (vuonna 2011). Makrychóri on Témpin kunnan kuntakeskus.


title: Makrychóri

text: Makrychórin kylä sijaitsee noin 20 kilometriä Lárisasta pohjoiskoilliseen. Makrychóri oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Témpin kunnaksi yhdessä Ampelákian, Gónnoin, Káto Ólympoksen ja Néssonaksen kanssa, jolloin se muuttui uuden kunnan kunnallisyksiköksi.


title: Makrychóri

text: Makrychórin kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Meligalás

text: Meligalás () on Kreikan kylä sekä samanniminen Oichalían kunnan kunnallisyksikkö (Δημοτική Ενότητα Μελιγαλά, "Dimotikí Enótita Meligalá") ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 3 385 ja varsinaisen Meligaláksen kylän väkiluku 1 296 (vuonna 2011). Meligalás on Oichalían kunnan kuntakeskus.


title: Meligalás

text: Meligaláksen kylä, suomeksi ”Hunajamaito”, sijaitsee noin 25 kilometriä Kalamátasta luoteeseen. Meligalás oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Oichalían kuntaan yhdessä Andanían, Dórion ja Eíran kanssa, jolloin se muuttui uuden kunnan kunnallisyksiköksi.


title: Meligalás

text: Meligaláksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Neápoli (Kozáni)

text: Neápoli (; kath. Νεάπολις, "Neápolis") on Kreikan kaupunki sekä samanniminen Voḯon kunnan kunnallisyksikkö (Δημοτική Ενότητα Νεάπολης, "Dimotikí Enótita Neápolis") ja entinen itsenäinen kunta. Se sijaitsee Kozánin alueyksikössä Länsi-Makedonian alueella. Koko kunnallisyksikön väkiluku on 4 100 ja varsinaisen Neápolin kaupungin väkiluku 2 285 (vuonna 2011).


title: Neápoli (Kozáni)

text: Neápoli sijaitsee noin 35 kilometriä Kozánista länteen ja noin 27 kilometriä Grevenásta pohjoiseen. Neápoli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Voḯon kunnaksi yhdessä Áskion, Pentálofoksen, Siátistan ja Tsotýlin kanssa, jolloin se muuttui uuden kunnan kunnallisyksiköksi.


title: Neápoli (Kozáni)

text: Neápolin kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Níkaia (Lárisa)

text: Níkaia (; myös "Níkea") on Kreikan kaupunki sekä samanniminen Kilelérin kunnan kunnallisyksikkö (Δημοτική Ενότητα Νικαίας, "Dimotikí Enótita Nikaías") ja entinen itsenäinen kunta. Se sijaitsee Lárisan alueyksikössä Thessalian alueella. Koko kunnallisyksikön väkiluku on 6 535 ja varsinaisen Níkaian kaupungin väkiluku 3 876 (vuonna 2011). Níkaia on Kilelérin kunnan kuntakeskus.


title: Níkaia (Lárisa)

text: Níkaian kaupunki sijaitsee noin yhdeksän kilometriä Lárisasta kaakkoon. Se on nimetty Vähässä-Aasiassa sijaitsevan Nikaian eli Nikean (nykyinen İznik) kaupungin mukaan. Níkaia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kilelérin kuntaan yhdessä Arménion, Krannónaksen ja Platýkampoksen kanssa, jolloin se muuttui uuden kunnan kunnallisyksiköksi.


title: Níkaia (Lárisa)

text: Níkaian kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Xihu

text: Xihu (, "Xī Hú", ) on noin 6,5 neliökilometrin kokoinen makean veden järvi Hangzhoussa, Zhejiangin maakunnassa Etelä-Kiinassa. Järveä halkoo kolme pengertietä, jotka jakavat sen viiteen osaan. Järvellä ja sen ympäristössä sijaitsee lukuisia tekosaaria, temppeleitä, pagodia ja puutarhoja.


title: Xihu

text: Xihu on inspiroinut runoilijita ja maalareita läpi Kiinan historian. Järven luonto ja historialliset rakennukset ovat innoittaneet kiinalaisia puutarhasuunnittelijoita, ja UNESCO on nimennyt järven kulttuurimaiseman maailmanperintölistaan vuonna 2011. Järven säilymiseksi ja hyödyntämiseksi on tehty töitä useasti historian aikana.


title: Níkaia

text: Nikaia (usein Nikea, , ) tai Níkaia () voi viitata seuraaviin:


title: Sérvia

text: Sérvia () on Kreikan kaupunki sekä samanniminen Sérvia-Velventóksen kunnan kunnallisyksikkö (Δημοτική Ενότητα Σερβίων, "Dimotikí Enótita Servíon") ja entinen itsenäinen kunta. Se sijaitsee Kozánin alueyksikössä Länsi-Makedonian alueella. Koko kunnallisyksikön väkiluku on 8 611 ja varsinaisen Sérvian kaupungin väkiluku 2 980 (vuonna 2011). Sérvia on Sérvia-Velventóksen kunnan kuntakeskus.


title: Sérvia

text: Sérvian kaupunki sijaitsee noin 22 kilometriä Kozánista kaakkoon. Kaupungin antiikin aikainen nimi oli mahdollisesti "Fylakai" (Φυλακαί), mikä viittaa vartioimiseen samoin kuin nykyinen latinalaisperäinen nimi (latinan sanasta "servo"). Sérvia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sérvia-Velventóksen kunnaksi yhdessä Kamvoúnian, Livaderón ja Velventóksen kanssa, jolloin se muuttui uuden kunnan kunnallisyksiköksi.


title: Sérvia

text: Sérvian kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Hochfilzen

text: Hochfilzen on kaupunki Tirolin osavaltiossa ja Kitzbühelin piirissä Itävallassa. Se sijaitsee Pillerseen laaksossa, lähellä Saksan eteläistä rajaa. Kaupungin asukasluku oli tammikuussa 2014 1 149 ja sen pinta-ala on 32,7 neliökilometriä.


title: Hochfilzen

text: Hochfilzen on tunnettu ampumahiihtokaupunki. Siellä on järjestetty lajin maailmanmestaruuskilpailut kolmesti, vuosina 1978, 1998 ja 2005. Myös vuoden 2017 MM-kisat järjestetään Hochfilzenissä. Hochfilzenissä on ampumahiihtoseura nimeltään HSV Hochfilzen.


title: Xinjiangin mongolit

text: Sinkiangin mongolit ovat etninen vähemmistö Kiinan Sinkiangin (Xinjiang) pohjoisosissa. He polveutuvat pääasiassa alueelle 1700-luvulla tulleista kalmukeista, sekä alueelle sijoitetuista mongolisotilaista. Xinjiangin mongoleja oli vuonna 2010 yhteensä 156 280.


title: Xinjiangin mongolit

text: Sinkiang päätyi Qing-dynastian vallan alle näiden kukistettua aluetta hallinneet džungarit vuosina 1755-1757. Džungareista suurin osa hävitettiin tyystin ja heistä tyhjentyneille laidunalueille alkoi muuttaa kazakkeja, joiden uskollisuutta kiinalle viranomaiset epäilivät. Kiinalaisen vallan vahvistamiseksi alueelle tuotiin mantšu-, mongoli-, daguuri-, xibe ja evenkkisotilaita. Suurempi määrä mongoleja tuli kuitenkin vuonna 1771, jolloin 70 000 Kalmukiasta liikkeelle lähtenyttä kalmukkia saapui alueelle. Heidän alkuperäisenä tarkoituksenaan oli ollut vallata Džungaria itselleen, mutta matkalla he kärsivät suuria tappioita kazakkien ja kirgiisien hyökkäyksissä. He pyysivät lupaa asettua alueelle ja heidät asutettiinkin Xinjiangiin vuonna 1772.


title: Xinjiangin mongolit

text: Sinkiangin mongolit toimivat Qing-dynastian armeijan reservinä. He olivat mukana kukistamassa Kokandin kaanin hyökkäystä vuonna 1820, uiguurien kapinaa vuonna 1864, sekä auttoivat kiinalaisten piiritettyjä varuskuntia Venäjän miehitettyä Ilin alueen vuosina 1871-1881. Qing-dynastian romahdettua valtaan nousi Kiinan tasavalta ja paikallinen sotalordi. Mongolien elämään nämä muutokset vaikuttivat kuitenkin vain suhteellisen vähän. Kommunistien noustua valtaan Kiinan sisällissodan jälkeen mongoleille perustettiin Xinjangiin kaksi autonomista prefektuuria ja autonominen piirikunta.


title: Anatoli Peremitin

text: Anatoli Peremitin (s. 27. lokakuuta 1986) on venäläinen beachfutispelaaja. Hän edustaa Venäjän beachfutismaajoukkuetta ja Lokomotiv Moskovaa. Peremitinin pelipaikka on puolustaja.


title: Anatoli Peremitin

text: Peremitinin suurin saavutus on MM-kulta vuoden 2013 MM-kilpailuista Tahitilta. Peremitin pelasi turnauksessa kuusi ottelua ja onnistui maalinteossa kolme kertaa. Peremitin voitti kultaa Venäjän kanssa myös vuoden 2015 Euroopan kisoista Bakusta. Samana vuonna hän saavutti myös MM-pronssia.


title: Anatoli Peremitin

text: Vuonna 2014 Peremitin oli Euro Beach Soccer Leaguen eli ns. beachfutiksen EM-kilpailuiden paras maalintekijä yhdessä Espanjan Llorenç Gomezin kanssa.


title: Chelles

text: Chelles [ʃɛl] on Ranskan kunta Pariisin itäisellä esikaupunkivyöhykkeellä noin 18 kilometriä Pariisin keskustasta itään. Se kuuluu Île-de-Francen hallintoalueen Seine-et-Marnen departementtiin ja siellä asuu noin 53 000 ihmistä.


title: Chelles

text: Chellesin naapurikuntia ovat pohjoisessa Coubron ja Courtry, koillisessa Le Pin, idässä Brou-sur-Chanteraine ja Vaires-sur-Marne, kaakossa Noisiel, etelässä Champs-sur-Marne, lounaassa Gournay-sur-Marne, lännessä Gagny ja luoteessa Montfermeil.


title: Chelles

text: Chelles-Gournayn rautatieasemalle pääsee Pariisista RER-junalla E ja Transilien-junalla P.


title: Osmo Liiri

text: Osmo Juhani Liiri (s. 1925) on suomalainen tekniikantutkija. Hän on ollut Valtion teknillisen tutkimuslaitoksen johtaja, professori, 1969–1979, puulaboratorion tutkimusprofessori 1980–1985. Hänen tutkimusalaansa ovat kuitu- ja lastulevyjen raaka-aineet, valmistus ja ominaisuudet.


title: Osmo Liiri

text: Liiri kirjoitti ylioppilaaksi 1943, valmistui diplomi-insinööriksi 1948, tekniikan lisensiaatiksi 1956 ja tohtoriksi 1964 Teknillisestä korkeakoulusta.


title: Waldemar Wohlström

text: Karl August Waldemar Wohlström (8. elokuuta 1879 Helsinki – 15. maaliskuuta 1964 Helsinki) oli suomalainen näyttelijä, ohjaaja ja käsikirjoittaja.


title: Waldemar Wohlström

text: Wohlström aloitti näyttelijänä Helsingin Folkteaternissa 1899. Hän oli sitten Turun ruotsalaisen teatterin näyttelijänä 1899–1901 ja vuodesta 1901 lähtien näyttelijänä Svenska Teaternissa. Wohlström näytteli myös noin parissakymmenessä elokuvassa vuosina 1915–1950 sekä Suomessa että Ruotsissa.


title: Waldemar Wohlström

text:
Suomalaisia elokuvia :
Ruotsalaisia elokuvia :


title: David Němeček

text: David Němeček (s. 29. kesäkuuta 1995 Plzeň, Tšekki) on tšekkiläinen jääkiekkopuolustaja, joka pelaa USHL-joukkue Cedar Rapids RoughRidersissa.


title: David Němeček

text: Němeček on HC Plzeňin kasvatti. Hän voitti Tšekin C-junioriliigan mestaruuden vuonna 2010. OHL-joukkue Sarnia Sting varasi Němečekin 96. pelaajana . Kauden 2012–2013 jälkeen hän jätti joukkueen ja tuli kesällä 2013 samaisessa varaustilaisuudessa WHL-joukkue Saskatoon Bladesin varaamaksi numerolla 49. Němeček vietti joukkueessa kauden 2013–2014.


title: David Němeček

text: Kaudeksi 2014–2015 Němeček siirtyi Turun Palloseuran A-nuoriin, jossa hän voitti kauden päätteeksi A-nuorten Suomenmestaruuden. Němeček teki seurassa SM-liigadebyyttinsä 17. helmikuuta 2015 vieraissa Kalevan Palloa vastaan. Hän sai ottelussa jääaikaa 2.38 minuuttia. Kaikkiaan Němeček pelasi kauden aikana neljä SM-liigaottelua.


title: David Němeček

text: USHL-junioriliigassa pelaava Cedar Rapids RoughRiders varasi Němečekin 288. pelaajana kesällä 2015. Hän siirtyi joukkueeseen kaudeksi 2015–2016.


title: David Němeček

text: Němeček pelasi alle 20-vuotiaiden MM-kilpailuissa vuosina 2014 ja 2015, joista jälkimmäisessä turnauksessa hän toimi Tšekin varakapteenina ja palkittiin joukkueen top-3-pelaajana. Němeček pelasi myös alle 18-vuotiaiden MM-kilpailuissa vuonna 2013 sekä World U-17 Hockey Challengessa vuonna 2012.


title: Johan Henrik Lindqvist

text: Johan Henrik Lindqvist (8. syyskuuta 1743 Uusikaupunki – 14. maaliskuuta 1798 Turku) oli suomalainen Turun Akatemian matematiikan professori, matemaatikko ja tähtitieteilijä.


title: Johan Henrik Lindqvist

text: Linqvistin vanhemmat olivat porvari, raatimies ja kirkonisäntä Johan Lindqvist (k. 1754) ja Anna Frendén. Hän pääsi ylioppilaaksi Turussa 1758 ja valmistui Turun akatemiasta filosofian kandidaatiksi 1768 ja maisteriksi 1769.


title: Johan Henrik Lindqvist

text: Lindqvist piti keväällä 1770 luentoja tähtitieteestä Viaporissa laivaston upseereille. Hän oli Turun akatemian matematiikan dosenttina vuodesta 1770, vt. matematiikan professorina 1770–1781, 2. filosofian apulaisena 1778 sekä samalla ylimääräisenä filosofian professorina vuodesta 1779. Lindqvist oli sitten vakinainen matematiikan professori vuodesta 1781 ja hän toimi akatemian rehtorina 1790–1791. Lindqvist oli Ruotsin tiedeakatemian jäsen vuodesta 1785.


title: Johan Henrik Lindqvist

text: Matemaatikkona Lindvist käsitteli muun muassa tiettyjen kolmannen asteen differentiaaliyhtälöiden integrointia, paralleeliaksioomaa, tangentteja ja ellipsoidileikkauksia. Tähtitieteilijänä hän tutki auringonpimennyksiä, tähdenpeittoja ja vuoden 1786 Merkuriuksen ylikulkua.


title: Jouko Luukkonen

text: Jouko Arttu Ilmari Luukkonen (s. 8. lokakuuta 1968 Raahe) toimi Haapaveden kaupunginjohtajana 2004–2014.


title: Jouko Luukkonen

text: Puoluetaustaltaan Luukkonen on keskustalainen, koulutukseltaan hallintotieteiden maisteri. Hän oli vuosina 1993–1994 Luvian ja 1994–1996 Uuraisten kunnansihteeri, Haapaveden kaupungin taloussuunnittelija 1996–1998, kaupunginkamreeri 1999–2000 ja uudelleen 2003–2004 ja vs. kaupunginjohtaja 2001–2002. Luukkosella on vaimo, viisi tytärtä ja kolme poikaa. Hän on luutnantti.


title: Al Jawf (Jemen)

text: Al Jawfin maakunta (myös: "Džaufin maakunta", ; ) on Jemenin maakunta maan pohjoisosassa Saudi-Arabian vastaisella rajalla. Maakunnan pinta-ala on noin 39 500 neliökilometriä ja sen asukasluku vuonna 2012 oli 547 300. Maakunnan pääkaupunki on Al-Hazm al-Jawf.


title: Al Jawf (Jemen)

text: Al Jawfin maakunta on perustettu vuonna 1984. Maakunnan talous perustuu karjanhoitoon ja pienimuotoiseen maanviljelyyn. Valtaosa Al Jawfia on kuivaa tasankoa ja sen pohjoisosassa sijaitsee Rub al Khalin autiomaa.


title: Al Jawf (Jemen)

text: Maakunta jakautuu 12 piirikuntaan.


title: Devşirme

text: Devşirme () oli nostoväkijärjestelmä, jolla Osmanien valtakunta hankki täydennyksiä janitsaarien riveihin ja sotaväkeen sekä henkilöstöä sulttaanin palatsiin ja erilaisiin virkatehtäviin. Pakkovärväysten kohteiksi joutuivat yleensä kristittyjen perheiden poikalapset osmanien hallitsemilta Balkanin alueilta Kreikkaa, Unkaria ja Ukrainaa myöten sekä Välimeren saarilta. Myös Anatoliasta ja Kaukasukselta värvättiin sekä muslimien että kristittyjen lapsia. Vaikka devşirmeä pidetään orjuuden muotona toisin kuin monissa orjuutusta harjoittaneissa yhteiskunnissa se takasi värvätyille elannon ja mahdollisuuden edetä uralla kyvykkyydestä riippuen. Monet Osmanien valtakunnan suurvisiireista sekä muista sotilas- ja virkamiesluokan ylimyksistä olivat hyvin köyhistä oloista ja päässeet uralleen juuri devşirmen kautta. Tämän vuoksi monet sekä kristittyjen että muslimien vähävaraisista perheistä tarjosivat lapsiaan vapaaehtoisesti devşirmeen.


title: Devşirme

text: Järjestelmä oli huolellisesti organisoitu. Kerättyjen ikä vaihteli 8-20 vuoden välillä. Heidät käännytettiin islaminuskoon ja heille opetettiin sekä turkkia että arabiaa. Heitä alettiin kouluttamaan sotilastehtäviin ja kyvykkäimmiksi katsotut valittiin palatsijärjestelmään, jossa he opiskelivat edelleen ja päätyivät parhaimmillaan korkea-arvoisiksi virkamiehiksi. Heille opetettiin myös erilaisia siviilielämän taitoja. Koulutus kesti kahdeksasta 14 vuoteen, ja sen tarkoitus oli tuottaa osmanivaltakunnalle huippuunsa koulutettua eliittiä niin armeijaan kuin siviilihallintoon. Osa koulutuksesta tapahtui pääkaupungin ulkopuolella, jolloin Balkanilta kotoisin olevat siirrettiin Anatoliaan ja päinvastoin.


title: Devşirme

text: Devşirme aloitettiin Murad I:n aikana 1300-luvun lopulla. Devşirmea ei todennäköisesti suoritettu säännöllisin väliajoin, vaan tarpeen mukaan. Esimerkiksi Mehmed II:n aikana janitsaarien määrä oli pieni ja sodista saatuja vankeja oli riittämiin, joten väennostoille ei ollut tarvetta. 1600-luvulle siirryttäessä muslimeina syntyneiden janitsaarien määrä oli niin suuri, että uusille väennostoille ei ollut enää suurta tarvetta ja ne alkoivat harveta loppuakseen vihdoin kokonaan. Viimeisen, noin tuhathenkisen väennoston 1700-luvun alussa määräsi Ahmed III, joka halusi vaihtaa palatsinsa kapinoivia bostanci-kaartin jäseniä uusiin.


title: Devşirme

text: Devşirme-järjestelmä toimi konfliktissa islamilaisen šaria-lain kanssa, sillä šarian mukaan muslimien hallitsemilla alueilla elävillä kristityillä oli erityissuoja, jonka mukaan kristittyjä ei saanut pakottaa islaminuskoon tai orjuuteen. Osmanivirkamiehet perustelivat devşirmen laillisuutta vetoamalla vanhaan "yksi viidestä"-lakiin, jonka mukaan sulttaanin katsottiin olevan oikeutettu kenen tahansa omaisuuden viidennekseen.


title: Eric Bailly

text: Eric Bertrand Bailly (s. 12. huhtikuuta 1994 Bingerville, Norsunluurannikko) on norsunluurannikkolainen jalkapalloilija. Hän edustaa englantilaista Manchester Unitedia ja on pelipaikaltaan keskuspuolustaja.


title: Eric Bailly

text: Eric liittyi barcelonalaisseura Espanyolin nuorisoakatemiaan joulukuussa 2011. Hän pelasi ensimmäistä kertaa seuran reservijoukkueessa kaudella 2013–2014 maan kolmanneksi korkeimmalla sarjatasolla Segunda División B:ssä.


title: Eric Bailly

text: 5. lokakuuta 2014 Eric teki ensiesiintymisensä seuran edustusjoukkueessa kotiottelussa Real Sociedadia vastaan. Hieman tämän jälkeen hänet nostettiin pysyvästi edustusmiehistöön.


title: Eric Bailly

text: 29. tammikuuta 2015 Eric siirtyi 5½-vuotisella sopimuksella Villarrealiin. Hänestä maksettiin 5,7 miljoonan euron siirtokorvaus.


title: Eric Bailly

text: Eric kuului maajoukkueen päävalmentaja Hervé Renardin 29. joulukuuta 2014 julkistamaan 23-henkiseen kokoonpanoon vuoden 2015 Afrikan-mestaruuskilpailuihin.


title: Slobozia

text: Slobozia eli Slobodzeja ( ja ) on kaupunki ja Slobozian piirin hallintokeskus Transnistrian eteläosassa, itäisessä Moldovassa, Dnestrin itärannalla, vajaa 15 kilometriä Tiraspolista etelään.


title: Slobozia

text: Vuoden 2014 alussa Slobozian kaupungissa asui 14 618 ja piirissä 87 085 henkeä. Piiriin kuuluu Slobozian kaupungin ohella kaksi taajamaa, joiden asukkaat luokitellaan kaupunkilaisiksi: "Krasnoe" (3 553 as.) ja "Pervomaisk" (2 610 as.). Pääosa piirin asukkaista (66 304 as.) löytyy maaseutukylistä ja sovhooseista. Väkiluku oli pienentynyt vuosikymmentä varhaisempaan väestönlaskentaan (2004) verrattuna, sillä asukasluku oli tuolloin kaupungissa 16 062 ja koko piirissä 95 742.


title: Slobozia

text: Slobozia on eräs Transnistrian paikkakunnista, jossa myös turisti voi (kesäaikaan) päästä melomaan (tilanne 2010). Kaupungin muut palvelut matkailijalle ovat vähäisiä: Sheriff-ruokakauppa on, mutta hotellia ei.


title: Mitch Lucker

text: Mitchell Adam ”Mitch” Lucker (20. lokakuuta 1984 – 1. marraskuuta 2012) oli yhdysvaltalaisen deathcore-yhtyeen Suicide Silencen päälaulaja ja perustajajäsen.


title: Mitch Lucker

text: Lucker aloitti esiintymisen veljensä autotallibändissä. Vuonna 2002 Lucker perusti yhtyeen Suicide Silence komppikitaristi Chris Garzan kanssa. Yhtyeessä oli Luckerin lisäksi toinen laulaja, Tanner Womack, mutta hänet hylättiin ja Luckerista tuli soololaulaja.


title: Mitch Lucker

text: Yhtyeen ensimmäinen albumi "The Cleansing" julkaistiin 18. syyskuuta 2007. Albumista tuli ensimmäisen viikon aikana Century Median myydyin julkaisu. Yhtyeen toinen albumi "No Time To Bleed" julkaistiin 30. kesäkuuta 2009. Viimeinen albumi, jossa Lucker esiintyi, oli 12. heinäkuuta 2011 julkaistu "The Black Crown".


title: Mitch Lucker

text: Lucker syntyi 20. syyskuuta 1984 Kaliforniassa ja kasvoi vanhempiensa ja sisarustensa kanssa. Lucker avioitui 8. toukokuuta 2010 Jolie Carmadellan kanssa, ja he saivat tyttären vuonna 2007. Luckerin hyvä ystävä oli Of Mice & Menin päälaulaja Austin Carlile. Carlilen mukaan Lucker oli yksi syy siihen, miksi hän otti ruusutatuoinnin kaulaansa.


title: Mitch Lucker

text: Luckerilla oli tatuointeja, jotka peittivät käsivarret, ylävartalon, kaulan, sormet ja jopa kasvot. Ainoa paikka, johon Lucker ei koskaan ottanut tatuointia oli selkä. Lucker totesi asiasta: "Pidän taideteoksien näkemisestä. Jos minulla olisi tatuointi selässä, se olisi kuin omistaisin kalliin maalauksen, jota ei voi nähdä. 'Omistan kauniin, kalliin maalauksen, mutta sitä ei voi nähdä, koska se on setäni luona."


title: Mitch Lucker

text: Luckerin kasvoissa oleva tatuointi oli hänen viimeisiä tatuointejaan. Tatuoiti oli japanilainen Kanji-merkki sanalle "vahvuus".


title: Mitch Lucker

text: Luckerin tunnetut mustat suorakulmiot joka sormessa olivat peitetatuointeja. Alun perin Luckerin sormissa luki "FORXEVER". Lucker totesi että liian moni ihminen otti saman tatuoinnin, ja hän päätyi tatuoimaan mustat laatikot kirjaimien kohdalle.


title: Mitch Lucker

text: Lucker kuoli 1. marraskuuta moottoripyöräonnettomuudessa. Kuolinsyyntutkija mukaan Lucker kuoli onnettomuudessa saamiinsa vammoihin Kalifornian Huntington Beachilla. Lucker todettiin kuolleeksi torstaiaamuna kello 6.17 UCI:n terveyskeskuksessa Orangen piirikunnassa. Hän oli törmännyt moottoripyörällä lyhtypylvääseen keskiviikkona 31. lokakuuta hieman klo 21.00 jälkeen. Kuollessaan Lucker oli 28-vuotias.


title: Mitch Lucker

text: Luckerin muistoksi sytytettiin kynttilöitä myöhemmin illalla 1. marraskuuta onnettomuuspaikan läheisyyteen. Tilaisuuteen osallistui noin 300-400 fania, ystävää ja perheenjäsentä. Tilaisuudessa Luckerin vaimo Jolie Carmadella kertoi Luckerin olleen onnettomuuden sattuessa humalassa.


title: Mitch Lucker

text: Yhtyeen jäsenet pitivät 21. joulukuuta 2012 muistotilaisuuden "Ending is The Beginning", jonka tuotolla oli tarkoitus tukea Luckerin tyttären opintoja.


title: Vuotos

text: Vuotos viittaa seuraaviin:


title: At Fillmore East

text: At Fillmore East on Amerikkalaisen rock yhtye The Allman Brothers Bandin ensimmäinen livelevy. Levy on tuplalevy jossa on vain seitsemän kappaletta. Se äänitettiin New Yorkissa Bill Grahamin Fillmore East rock klubilla kahdella eri keikalla maaliskuussa 1971.


title: Desitively Bonnaroo

text: Desitively Bonnaroo on Dr. Johnin levy vuodelta 1974.


title: Eurajoen vesistön lasketut järvet

text: Eurajoen vesistön lasketut järvet ovat Eurajoen vesistössä sijaitsevia niitä järviä, joille on tehty pääasiassa viimeisen kahdensadan vuoden aikana järvenlasku. Laskettu järvi on sellainen, että sen vedenpinnan korkeutta on alennettu tai sen vesiallas on tyhjennetty kokonaan vedestä. Kaikki järvenlaskut eivät sisälly tähän esittelyyn, mutta useimmat niistä merittävimmistä järvenlaskuista, jotka voidaan lähteiden perusteella vahvistaa. Yleensä ottaen järviin on kajottu harvemmin kuin soihin, joiden raivuusta ovat syntyneet suurin osa seudun pelloista. Näillä molemmilla toimilla on ollut suuri vaikutus Eurajoen alueen maisemaan, ekologiaan ja sen vesistöjen toimintaan.


title: Eurajoen vesistön lasketut järvet

text: Seuraavassa on luettelonomaisesti esitelty tunnettuja tapauksia Eurajoen valuma-alueen lasketuista tai kuivatetuista järvistä. Esittely alkaa Eurajoen suistosta ja seuraa jokivartta myöten yläjuoksun suuntaan. Pohjatietoina ovat Kansalaisen karttapaikka ja Oiva-tietokanta, joka on Ympäristöhallinnon eri hallintokuntien yhteispalvelu. Tässä on käytetty lähteinä vanhoja karttoja, joissa järven nimi voi olla eri kuin nykyään. Nämä nimet on esitetty lainausmerkeissä. Nykyisten nimien vieressä on viite Karttapaikkaan, mitä seuraamalla voi paikallistaa kuivatetun järven sijainnin.


title: Eurajoen vesistön lasketut järvet

text: Mikäli järvenlaskusta on kerrottu järven omilla sivuilla, ei tässä esitetä asialle lähteitä. Järvi on niin sanotusti laskettu, kun sen vedenpintaa on alennettu perkaamalla laskuojaa tai kaivamalla sille uusi laskuoja toisaalle. Kuivatettu järvi takoittaa sitä, että kaikki tai lähes kaikki sen vedet on laskettu pois. Jäljelle on jäänyt kosteikko tai luhta, joka on nykyään monen lintuveden perusta, tai jäljelle on jäänyt metsittyvä suo tai niitty, ja joskus alue on raivattu pelloksi. Entisen järven pohja pidetään kuivana ojittamalla tai salaojittamalla se niin, että sadevesi virtaa sieltä pois.


title: Eurajoen vesistön lasketut järvet

text: Irjanteesta pari kilometriä luoteeseen sijaitsi Kyläjärvi, joka kuivatettiin kokonaan. Nykyään järven paikalla sijaitsee Järvikylä ja Kyläjärven pellot. Kyläjärveen laskeneen Hepojärven paikalla sijaitsee peltoalue.


title: Eurajoen vesistön lasketut järvet

text: Irjanteen mutkien yläpuolella on joen pohjoispuolella ollut suuri Kakkerinsuon alue, jonka sisässä olivat umpeen kasvamassa "Isokakkurijärvi" ja "Wähäkakkurijärvi". Vaikka suon paksuimmat kohdat on jäänyt raivaamatta pelloksi, ovat suon sisällä sijainneet järvet kuivatettu pelloiksi. Niiden nimet ovat nykyään Kotojärvi ja Peräjärvi . Toiseen näistä liittynee vuoden 1923 hakemus, jonka talollinen Albert Lähteenmäki teki saadakseen kuivata "Kakkerjärven". "Isokakkerjärven" maatumat jaettiin manttaalien mukaisesti vuosien 1867−1874 aikana.


title: Eurajoen vesistön lasketut järvet

text: Välittömästi edellisten eteläpuolella, saman suon sisällä, sijaitsi "Lammijärvi" ja siihen laskeneet pienet "Korpijärvi" ja Kaukjärvi". Raivaamatta jäänyt Lamminsuo on turvetuotantoaluetta, jonka sisällä on Korpijärvestä kuivatettu pelto ja Kaukjärvestä kuivatettu suo. Lammijärvi on kuivatettu lähes kokonaan pelloksi, jonka halkaisee sinne kaivettu Eurajoen uoma.


title: Eurajoen vesistön lasketut järvet

text: Panelian koillispuolella sijaitsi "Juvajärvi" , joka on vuoden 1867 päätöksellä annettu kuivatuttaa niityksija myöhemmin pelloksi. Nykyään kartalla lukee siinä paikassa Juuvajärvi . Tästä 2,7 kilometriä pohjoiseen sijaitsi suojärvi "Leskijärvi", joka on kuivatettu suoksi, jota kutsutaan Lyörkiksi . Vielä pohjoisempana sijaitsi "Raakkuträsk", joka laskettiin luhdaksi. Tätä Raakkuunjärveä kunnostetaan lintujärveksi.


title: Eurajoen vesistön lasketut järvet

text: Euraniitulle yhtyi "Vaaniträskin" eli "Neittamon" laskuoja, joka laski Neittamonjärvestä. Järvi kuivatettiin niityksi vuoden 1822 jälkeen ja se esiintyi 1848 kartassa jo kokonaan niittynä. Kuivattua järveä kutsuttiin Vaaniin Neittamoksi, koska järvenpohja kasvoi heinää, jota niitettiin rehuksi. Myöhemmin alue raivattiin peltomaaksi. Neittamonjärveen laskivat kaksi pientä järveä "Hanhistonjärvi" ja "Matinalhonjärvi" . Molempien järvien kuivatetulla alueella on nykyään suota ja peltomaata.


title: Eurajoen vesistön lasketut järvet

text: Noin 1,5 kilometriä ennen Juvajoen suuta yhtyy Luittilanjärvenoja siihen etelästä. Oja virtasi ennen Luittilanjärven läpi, mutta järvenlaskun jälkeen oja ohjattiin kulkemaan pienentyneen järven ohi. Osa järvenpohjasta on nykyään peltoa ja osa suota. Viereinen "Mustajärvi" on kuivatettu ja kartassa sijaitsee sen paikalla Mustajärvi niminen suo.


title: Eurajoen vesistön lasketut järvet

text: Juvajoen pohjoispuolella ja edellisen kanssa samalla korkeudella sijaitsi pieni nimetön järvi. Sekin on kuivatettu ja entisen järven paikalla sijaitsee Alho niminen pelto.


title: Eurajoen vesistön lasketut järvet

text: Noin kilometri Turajärven luusuasta alaspäin sijaitsi "Melajärven", jonka läpi joki virtasi. Nykyään järven paikalla on peltoa ja suota, jonka paikalla lukee kartassa Melajärvi . Järven ensimmäinen lasku suoritettiin vuoden 1810 luvalla ja kuivatushanke vuoden 1859 luvalla.


title: Eurajoen vesistön lasketut järvet

text: Turajärven vedenpintaa on laskettu hieman vuoden 1812 jälkeen. Vuonna 1852 tidusteli Ollilan talon isäntä kirkonkokouksessa olevilta halukkuutta osallistua Melajärven, Niinistenjärven, Vähä-Turajärven ja Lammin kuivatukseen. Vahvimmin hanketta ajoivat lopulta Turajärven kylän asukkaat. Järveen laskeneet kaksi "Mustajärveä" ja "Vähä Turajärvi" ovat nykyään kuivatettuja. Vähä Turajärvi (, vuoden 1859 jälkeen ) ja toinen Mustajärvi eli entinen "Niinistönjärvi" sijaitsivat Turajärven länsipuolella ja toinen Mustajärvi sen itäpuolella. Talollisen (Ollila) Matts Mattsson haki lupaa kuivauttaa Niinistenjärvi ja sai sen vuonna 1859.


title: Eurajoen vesistön lasketut järvet

text: Turajärven suurin tulojoki on Pietarjoki, jonka suisto oli eriytynyt matalaksi "Lamminjärveksi". Vesistön järjestelyissä, missä Lammijärven läpi virrannut joki perattiin ja syvennettiin ja Turajärven vedenpintaa laskettiin, kutistui lampi hieman. Lammen rannoilta kerättiin tämän jälkeen heinää.


title: Eurajoen vesistön lasketut järvet

text: Pietarjoen sivuhaaran Naarjoen valuma-alueella ollut Naarjärvi on kuivatettu suoksi ja Naarjoki on ohjattu virtaamaan järven ohi. Toisen sivuhaaran Haajanojan valuma-alueella on laskettu neljä järveä. Nykyisellä Sirkkajärvensuolla on sijainnut pieni järvi "Kalatoinjärvi" eli Sirkkajärvi ja sen luoteispuolella oli "Rottajärvi" eli Toramusjärvi , jonka paikalla on kartassa nykyään suo nimeltään Toramus . Näiden linjassa sijaitsee koillisessa Saarikonjärvi, jonka vedenpintaa on laskettu lähes kokonaan.


title: Eurajoen vesistön lasketut järvet

text: Heti Köyliönjoen alajuoksulla sijaitsee Laihianjärvi, jonka pintaa on laskettu reippaasti. Järvestä on jäljellä on enää pieni lampi suon keskellä. Myös Köyliönjärveä on laskettu, mutta sitä säännöstellään nykyään.


title: Eurajoen vesistön lasketut järvet

text: Pyhäjärven, jota itseäänkin on laskettu 1,8 metriä, länsirannalla lähellä Säkylän rajaa sijaitsee Vähä Karstujärvi. Vuonna 1930 tilanomistaja Toivo Sillanpää haki lupaa laskea järveä ja sai siihen luvan samana vuonna. Kiperinniemen kohdalla sijaitsi Kiperjärvi, joka kuivatettiin kokonaan pelloksi. Kartoissa lukee järven kohdalla edelleen Kiperjärvi. Mestilän kylässä sijaitsee Ämmäjärvi, jonka pintaa on alennettu. Kauttualla sijaitsee pieni Ämmänlammi , joka oli 1700-luvulla lampi ja on nykyään avosuota.


title: Castro (Chile)

text: Castro on kaupunki ja kunta Chiloén saaressa Chilessä. Se on Chiloén maakunnan pääkaupunki Los Lagosin alueella. Kaupunki sijaitsee Estero de Caston lahden rannalla Chilén saaren itärannalla.


title: Castro (Chile)

text: Castro on Chilen kolmanneksi vanhin jatkuvasti asuttuna pysynyt kaupunki.. Chilen väliaikaisena kuvernöörinä toiminut Rodrigo de Quiroga käynnisti vuonna 1567 vävynsä Martin Ruiz de Gamboan johtaman kampanjan Chiloén saaren valloittamiseksi ja siellä asuvien cuncojen rauhoittamisesti, ja samassa yhteydessä perustettiin Castron kaupunki. Perustamisestaan lähtien 12. helmikuuta 1576 vuoteen 1767 saakka Casto oli Chiloén saaren hallinnollinen keskus. Vuonna 1594 Castrossa oli 8000 asukasta, joista suurin osa oli maanviljelijöitä. Hollantilaiset merirosvot uhkasivat kaupunkia useita kertoja 1600-luvun puoleenväliin saakka. Vuonna 1767, Espanjan imperiumin modernisointiin pyrkineiden Bourbonien uudistusten yhteydessä Chiloé erotettiin Chilen kenraalikapteenikunnasta, johon se oli siihen saakka kuulunut, ja se asetettiin suoraan Perun varakuningaskunnan alaisuuteen. Jotta yhteydenpito Limaan käisi helpommin, saariryhmän pääkaupunki siirrettiin samana vuonna Castrosta Ancudiin. Vielä sen jälkeen kun Chiloé oli liitetty Chilen tasavaltaan, Ancud pysyi saariryhmän pääkaupunkina.


title: Castro (Chile)

text: Vuonna 1837 maanjäristys tuhosi Castron, ja vuonna 1907 siellä oli vain 1243 asukasta. Vasta kun rautatieyhteys Ancudiin oli valmistunut, kaupunki alkoi kehittyä nopeammin. Mutta vuonna 1960 maanjäristys ja tsunami saivat aikaan suurta tuhoa: muun muassa rautatieasema, kaupungintalo ja monet puiset "palafito"-talot tuhoutuivat tai vahingoittuivat pahoin. Vuonna 1960 kaupungissa oli 7000 asukasta. Vasta vuonna 1982 Castrosta tuli jälleen Chiloén saariryhmän pääkaupunki.


title: Castro (Chile)

text: Vuoden 2002 väestönlaskennan muaan Castron kunnassa, jonka pinta-ala on 427,5 km, oli 39 366 asukasta, joista 19 325 miestä ja 20 041 naista. Näistä 74 % eli 29 148 henkeä asui kaupunkialueella ja loput 26 % eli 10 218 maaseutumaisella alueella. Vuosien 1992 ja 2002 välisenä aikana alueen väkiluku kasvoi 31,5 % (9 435 henkilöllä).


title: Castro (Chile)

text: Kuntana Castro on Chilessä kolmannen tason hallintoalue. Sitä johtaa kaupunginvaltuusto, jota johtaa suoralla vaalilla neljäksi vuodeksi valittu alcade. Vuosina 2012-2016 alcadena toimii Nelson Áquila Serpa, joka edustaa Chilen kristillisdemokraattista puoluetta (PDC).


title: Castro (Chile)

text: Chilen vaalipiirijaossa Castro kuuluu 58. vaalipiiriin yhdessä Ancudin, Quemchin, Dalchahuen, Ciraco de Vélezin, Quinchaon, Puqueldónin, Chonchin, Queilénin, Quellónin, Chaiténin, Hualaihuén, Futaleufún ja Palenan kanssa. Vaalipiiriä edustavat Chilen edustajainhuoneessa kristillisdemokraattinen Gabriel Ascencio ja Kansallisen uudistuspuolueen Alejandro Santanassa. Chilen senaatissa Los Lagosin aluetta, johon Castro kuuluu, edustavat sosialistisen puolueen Camilo Escalona Medina ja Kansallisen uudistuspuolueen Carlos Kuschel Silva.


title: Castro (Chile)

text: Castro on kuuluisa "palafitoistaan", perinteisistä paalujen varaan rakennetuista puutaloista, jotka ovat olleet yleisiä monin paikoin Chiloéssa. Niitä on yhä jäljellä Gamboan kaupunginosassa Fiordo de Castro -lahden länsirannalla. Veneitä rakennetaan perinteiseen tapaan veneveistämössä kaupungin keskustan ja Gamboan välissä. Gamboassa on myös mielenkiintoinen puinen kappeli.


title: Castro (Chile)

text: "Plaza de Armas" on kaupungin keskustori, johon liittyy hyvin hoidettu puisto. Kaupungintalo ja Pyhän Franciscuksen kirkko ovat aina muodostaneet Castron keskuksen. Torin ympärillä on useita kauppoja, pankkeja, baareja ja ravintoloita.


title: Castro (Chile)

text: Castron alueellinen museossa ("Museo Regional de Castro") on esillä monia Castrossa valmistettuja esineitä sekä kansatieteellisiä ja arkeologisia kokoelmia.


title: Castro (Chile)

text: Vuonna 1988 perustetussa Chiloén modernin taiteen museossa ("Museo de Arte Moderno de Chiloé") on huomattava nykytaiteen kokoelma.


title: Castro (Chile)

text: Pieni "Plazuela del Tren" -niminen puisto on istutettu entisen ratapihan paikalle lähellä satamaa. Siellä on näytteillä veturi ja muita Anchudiin vuosina 1912-1960 johtaneeseen rautatiehen liittyviä kulkuneuvoja ja koneita.


title: Castro (Chile)

text: Castroon vuonna 2007 liitetyssä Nercónin kylässä on vuosina 1886-1890 rakennettu kirkko, "Nuestra Senora de Gracia", joka kuuluu Unescon maailmanperintöluetteloon. Se on rakennettu "Nothofagus dombeyi" -puusta, ja sen edustalla on hyvin hoidettu puutarha. Castron ja Nercónin välissä sijaitsee pieni kappeli jossa on useita ex-votoja. Se näkyy Nercón-joen ylittävältä sillalta ja sijaitsee lähellä pientä veneveistämöä, jossa veneitä valmistetaan lehtikuusesta.


title: Castro (Chile)

text:
Maitse Castroon pääsee Chilen valtatietä 5 pitkin. Castrosta pääsee päällystettyä tietä pitkin
helposti lähes jokaiseen Chiloén kylään. Useimpiin kyliin on myös hyvät linja-autoyhteydet.
Linja-autoasema on lähellä kaupungin keskustoria.


title: Castro (Chile)

text: Vuodesta 2012 lähtien saarella sijaitsevalle Mocopullin lentoasemalle on lentoyhteydet muualta Chilestä neljä kertaa viikossa.


title: Castro (Chile)

text: Castron ja Ancudin välinen rautatieyhteys tuhoutui vuoden 1960 maanjäristyksessä, eikä sitä ole rakennettu uudestaan.


title: Gunnel

text: Gunnel on skandinaavinen naisen etunimi.


title: Gunnel

text: Nimi on muunnos muinaisskandinaavisesta nimestä Gunhild, jonka molemmat osat merkitsevät sotaa ja taistelua. Nimi esiintyi jo 1500-luvulla muodossa Gunnil, mistä on johdettu myös latinalaistettu muoto Gunilla. Englannissa nimi esiintyy kirjoitettuna Gunnell. Suomessa ovat käytössä olleet muunnokset Kunneli ja Kunne.


title: Gunnel

text: Suomessa nimi Gunnel on Väestörekisterikeskuksen tietojen mukaan annettu vuoden 2014 loppuun mennessä noin 2 240 henkilölle. Gunnelin nimipäivä on suomenruotsalaisen kalenterin mukaan 30. tammikuuta.


title: Punahuppukasvit

text: Punahuppukasvit (Philesiaceae) on kaksilajinen kasviheimo koppisiemenisten Liliales-lahkossa, joka sisältää kaikkiaan kymmenen heimoa, tunnetuimpina liljakasvit (Liliaceae), läheisin sukulaisheimo on kuitenkin Rhipogonaceae.


title: Punahuppukasvit

text: Punahuppukasvit ovat enemmän tai vähemmän epifyyttisiä eli päällyskasveina kasvavia melko puuvartisia pensaita tai köynnöksiä. Lehdet ovat ruodillisia, kukat kookkaita ja riippuvia ja hedelmä on marja.


title: Punahuppukasvit

text: Juurissa on purje (velamen). Putkilot puuttuvat kokonaan. Lehtiasento on kaksirivinen tai kierteinen; lavassa on kaksi pääsuonta. Punahupuilla ("Philesia") kehäkiehkurat ovat hyvin erilaisia. Heteet ovat tavallisesti kasvaneet yhteen tyveltään, ponnet avautuvat rei'illä. Siitepölyhiukkanen on reiätön ja piikkipintainen. Istukat ovat turvonneita laitaistukoita, siemenaiheita on paljon. Siemenessä on ravintovarasto eli endospermi, jossa on aleuronikerros ja öljyjä. Taimen sirkkalehti ei yhteytä, ja alkeisjuuri on hyvin kehittynyt.


title: Punahuppukasvit

text: Heimon molemmat lajit, punahuppu ("Philesia magellanica") ja punasuppilo ("Lapageria rosea"), kasvavat Etelä-Chilessä.


title: Poliittinen virkanimitys

text: Poliittinen virkanimitys (myös poliittinen nimitys) on yleisesti hakijan nimittäminen virkamieheksi siten, että hakijan poliittinen sitoutuminen vaikuttaa asiaan, vaikka kyseessä ei ole de jure poliittinen virka. Täsmällistä ja yleispätevää määritelmää, siitä milloin kyseessä on poliittinen nimitys, ei kuitenkaan ole.


title: Poliittinen virkanimitys

text: Räikeästi pätevyysperusteet ohittava ja poliittista lähipiiriä suosiva poliittinen virkanimitys voidaan laskea korruptioksi.


title: Poliittinen virkanimitys

text: "Virkamieskunnan puhdistaminen" on valtiollisissa vallanvaihdoissa esiintyvä ilmiö. Se voi olla normaali osa demokraatista vallanvaihdosta tai vallankumouksen ja poliittisen vainon luonteinen. Esimerkiksi Yhdysvalloissa virkamiehistöä vaihdetaan presidentin vaihtuessa.


title: Poliittinen virkanimitys

text: Toisen maailmansodan jälkeen Liittoutuneet pyrkivät erottamaan Saksan, Japanin ja Italian ja niiden liittolaisvaltioiden viroista henkilöt, joita voitiin pitää näiden valtioiden aikaisemman, sotaan johtavan politiikan kannattajina.


title: Poliittinen virkanimitys

text: Toisen maailmansodan jälkeen Saksan länsiosissa virkamieskunta joutui laajalti pikku-Nürnberg-prosesseihin. Esimerkiksi keskitysleirikaupungin johtajat usein joutuivat tutustumaan keskitysleireihin ja tekemään niillä hautojen avauksia jne. Kylmä sota leikkasi siivet laajemmilta puhdistuksilta, jota 1970-luvulla kritisoitiin. Kommunisteille oli muun muassa postinjakajan työhön virkakielto vielä 1980-luvulla, mutta vanhat natsit toimivat monissa korkeissakin viroissa. Itä-Saksassa tapahtui suurempi ideologinen muutos, jonka vuoksi ikänsä kommunismia vastaan toimineet virkamiehet joutuivat jättämään virkansa tai ns. kääntämään takkinsa.


title: Poliittinen virkanimitys

text: Jatkosodan päätyttyä Moskovan välirauhansopimukseen alettiin Suomessakin liittoutuneiden valvontakomission, lähinnä neuvostoliittolaisten vaatimuksesta erottaa monia siihenastisia korkeimpia virkamiehiä viroistaan. Suomesta haluttiin tehdä Neuvostoliittoon ystävällisesti suhtautuva valtio. Esimerkiksi armeijan henkilöstömäärä pienentyi, ja silloin voitiin nähdä kantahenkilökuntaan kuuluneiden sotilasarvon edessä kirjaimet evp. (ei vakinaisessa palveluksessa). Suuriin virkamiespuhdistuksiin ei Suomessa kuitenkaan kommunistien vaatimuksista huolimatta ryhdytty, vaan vedottiin virkamiesten erottamattomuuteen. Lähinnä yksittäisiä äärioikeistolaisiksi tai saksalaismielisiksi leimautuneita henkilöitä painostettiin eroamaan näkyviltä paikoilta.


title: Poliittinen virkanimitys

text: Suomessa polittiset virkanimitykset yleistyivät etenkin 1970-luvulla, ja uudelleen 1990-luvulla.


title: Poliittinen virkanimitys

text: Esimerkiksi ministeriöiden kansliapäälliköt valitaan usein poliittisin perustein. Kuntien ja valtion virkamiehet nimitetään hyvin pienestä, puoluepoliittisesti sitoutuneesta joukosta. Suuri enemmistö suomalaisista ei kuitenkaan kuulu poliittisiin puolueisiin. Asiantuntijoiden mukaan poliittiset nimitykset ovat yksi korruption muoto, jota ei kuitenkaan edes mainita Suomen lainsäädännössä.


title: Poliittinen virkanimitys

text: Eniten poliittisia virkanimityksiä on sosiaalidemokraateilla, toisena on keskusta jo kolmantena kokoomus. Jos epäilee virkanimitystä poliittiseksi voi siitä kannella oikeuskanslerille. Yleensä kantelusta ei ole hyötyä, sillä oikeuskanslerinvirasto ei yleensä löydä virkanimityksistä moitittavaa. Eräiden arvioiden mukaan on silti mahdollista että poliittisissa nimityksissä rikotaan jopa perustuslakia.


title: Poliittinen virkanimitys

text: Perustuslakiin kuuluu yhdenvertaisuussäännös, josta löytyy tulkinnanvaraisuuksia mahdollistava sanamuto "ilman hyväksyttävää syytä". Koska sanamuoto on tulkinnanvarainen ovat Korkein hallinto-oikeus ja oikeuskansleri sen perusteella hyväksyneet paljon poliittisia virkanimityksiä. Vaikka ylimmillä tuomioistuimilla ja lainvalvojilla olisi mahdollisuus puuttua tähän epäkohtaan omaksumalla kanta, jonka mukaan tämä ei ole hyväksyttävää, asiaan ei silti ole rohjettu puuttua.


title: Poliittinen virkanimitys

text: Yhdysvalloissa ylin virkamiesjohto vaihdetaan aina presidenttiyden vaihtuessa puolueelta toiselle. Koska menettely on ollut Yhdysvalloissa käytössä pari sataa vuotta, se on paikkansa menettäville virkamiesjohtajille tiedossa ja normaalia. Ongelmana tässä on ollut poliittiset virkanimitykset, jossa valtaan tullutta presidenttiä auttaneet ihmiset saavat kokeita virkoja, esimerkiksi suurlähettilään vakansseja, ilman varsinaista viran vaatimaa tietotaitoa. Tämä puolestaan siirtää valtaa alemmille virkamiehille ja valitun virkamiesjohtajan tukiryhmittymälle.


title: Wilkinsonin katalyytti

text: Wilkinsonin katalyytti eli klorotris(trifenyylifosfiini)rodium(I) (CHClPRh) on rodiumin kompleksiyhdiste. Yhdistettä käytetään katalyyttinä useissa orgaanisen kemian reaktioissa erityisesti vedytysreaktioissa. Yhdiste on nimetty kehittäjänsä Geoffrey Wilkinsonin mukaan.


title: Wilkinsonin katalyytti

text: Wilkinsonin katalyytti on huoneenlämpötilassa punaista kiteistä ainetta. Yhdiste on muodoltaan tasoneliömäinen 16 elektronin kompleksi ja keskusatomina olevaan rodiumiin on sitoutunut yksi kloroligandi ja kolme trifenyylifosfiiniligandia. Yhdiste hapettuu ilmassa hitaasti dimeeriksi ja myös vesi reagoi Wilkinsonin kompleksin kanssa. Yhdiste liukenee kloorattuihin hiilivetyihin, aromaattisiin hiilivetyihin ja hieman niukemmin alkoholeihin ja asetoniin. Rodiumiin liittyneet trifenyylifosfiiniligandit on helposti korvattavissa muilla ligandeilla, mihin perustuu yhdisteen käyttö katalyyttinä. Myös kloroligandi voi korvautua esimerkiksi bromidilla tai jodidilla.


title: Wilkinsonin katalyytti

text: Wilkinsonin katalyyttiä valmistetaan kuumentamalla rodium(III)kloridia ja trifenyylifosfiinia etanoliliuoksessa. Yhdiste kiteytyy liuoksesta ja voidaan erottaa.


title: Wilkinsonin katalyytti

text: Wilkinsonin katalyytti on runsaasti käytetty katalyytti alkeenien ja alkyynien vedytyksissä, hydrosilyloinneissa, hydroformyloinneissa, katekoliboraanin tai pinakoliboraanin kanssa hydroboraatioissa ja alkeenien isomeroinneissa. Vedytyksissä aktiivisessa katalyytissä yksi trifenyylifosfiiniligandeista on korvautunut vedyllä hapettavalla additiolla, jolloin rodium hapettuu hapetusluvulta +I hapetusluvulle +III. Tämän jälkeen alkeeni tai alkyyni koordinoituu rodiumiin ja seuraa protoninsiirtoreaktio. Katalyyttisen syklin viimeinen vaihe on pelkistävä eliminaatio, jossa pelkistynyt hiilivety irtoaa katalyytistä.


title: GUID

text: GUID (Globally unique identifier) tietotekniikassa hyödynnetty ainutkertaiseksi tarkoitettu tunnusnumero. GUID on 128-bittinen satunnaisluku, joka esitetään yleensä 32:na heksalukuna yhdysmerkein ryhmiteltynä. Esim. {21EC2020-3AEA-4069-A2DD-08002B30309D}.


title: Balázs Sebők

text: Balázs Sebők (s. 14. joulukuuta 1994 Budapest, Unkari) on unkarilainen jääkiekkoilija, joka pelaa SM-liigajoukkue Kalevan Pallossa. Hän on pelipaikaltaan keskushyökkääjä, mutta osaa pelata myös laidassa.


title: Balázs Sebők

text: Sebők on MAC Budapestin kasvatti. Hän oli seuran juniorijoukkueen kanssa 13-vuotiaana turnauksessa Saksassa, jossa pelasi Sebőkin omien sanojen mukaan myös helsinkiläinen joukkue, joka kutsui hänet tämän jälkeen try-outille. Sebők ei saanut sieltä pelipaikkaa, mutta hän löysi agenttinsa välityksellä pelipaikan lopulta Oulun Kärppien C-nuorista kaudeksi 2009–2010. Sebők oli runkosarjassa joukkueen toiseksi paras pistemies Mikko Tauriaisen jälkeen tehoilla 15+27=42. SM-karsinnoissa hän jakoi Tauriaisen kanssa Kärppien sisäisen maalipörssin voiton seitsemällä osumallaan.


title: Balázs Sebők

text: Kaudella 2010–2011 Sebők pelasi Kärppien B-nuorten lisäksi myös kolme ottelua lainalla Laser HT:n B-nuorten II-divisioonajoukkueessa sekä Kärppien A-nuorissa yhden A-nuorten SM-liigan karsinsarjaottelun. Hän voitti Kärpissä kauden päätteeksi B-nuorten SM-pronssia. Kaudella 2011–2012 Sebők oli joukkueen paras syöttäjä kevään 2012 pudotuspeleissä seitsemällä syötöllään. Kaudella 2012–2013 hän muodosti koko A-nuorten SM-liigan pistepörssin kärkikaksikko Ville Leskisen ja Saku Mäenalasen kanssa tehokkaan ykkösketjun Kärppien A-nuorissa, joiden kolmanneksi paras maalintekijä Sebők oli heidän jälkeensä. Hän jakoi koko A-nuorten SM-liigan maalipörssin seitsemännen sijan kolmen muun pelaajan kanssa.


title: Balázs Sebők

text: Kaudeksi 2013–2014 Sebők teki A-nuorista tuttujen ketjukaveriensa Ville Leskisen ja Saku Mäenalasen kanssa kolmivuotisen SM-liigasopimuksen Kärppien kanssa. Hän ei debytoinut ensimmäisen sopimuskautensa aikana vielä SM-liigassa, vaan Sebők pelasi kautensa kokonaan A-nuorissa. Hänen runkosarjansa jäi siellä kuitenkin vain 18 ottelun mittaiseksi Sebők saatua syyskaudella aivotärähdyksen. Hän jakoi kevään 2014 pudotuspelien syöttöpörssin voiton Bluesin Iikka Kangasniemen kanssa kymmenellä syötöllään ja voitti kauden päätteeksi SM-hopeaa.


title: Balázs Sebők

text: Jo kesäkuussa 2014 Kärpät lainasi Sebőkin koko kauden 2014–2015 kattavalla sopimuksella Mestis-joukkue Kajaanin Hokkiin. Hän oli joukkueen paras syöttäjä ja toiseksi paras pistemies Tomáš Mikúšin jälkeen tehoilla 8+32=40. Sebők voitti myös Hokin sisäisen tehotilaston lukemalla +19. Kevään 2015 pudotuspeleissä hän oli joukkueen paras pistemies ja syöttäjä tehoilla 3+7=10. Sebők jakoi Hokin sisäisen tehotilaston voiton Ville Hyvärisen kanssa lukemalla +6. Hän voitti kauden päätteeksi Mestis-pronssia. Sebők valittiin Mestiksen tammikuun 2015 kuukauden tulokaspelaajaksi.


title: Balázs Sebők

text: Sebők siirtyi kaudeksi 2015–2016 kaksivuotisella sopimuksella Kalevan Pallon SM-liigajoukkueeseen. Sebők teki seurassa miesten pääsarjadebyyttinsä Mestarien liigan avauskierroksella 22. elokuuta 2015 tšekkiläistä HC Třineciä vastaan. SM-liigadebyyttinsä hän teki runkosarjan avauskierroksella 11. syyskuuta 2015 vieraissa Oulun Kärppiä vastaan. Hän sai ottelussa jääaikaa 17.03 minuuttia. Liigauransa avausmaalin Sebők teki kolmannessa runkosarjaottelussa 15. syyskuuta 2015 ylivoimalla Tapparaa vastaan. Joulukuussa 2015 hän pidensi sopimustaan KalPan kanssa vuodella kevääseen 2018 saakka. Kaikkiaan Sebőkin tulokaskausi SM-liigassa toi 46 runkosarja- ja kolmessa playoff-ottelussa tehot 5+9=14. Hänen kauteensa mahtui myös parin viikon mittainen poissaolo helmikuussa 2016 tulleen alavartalovamman vuoksi.


title: Balázs Sebők

text: Kaudella 2016–2017 Sebők pelasi runkosarjassa loukkaantumisen vuoksi vain 37 ottelua. Hän oli pudotuspeleissä KalPan paras syöttäjä seitsemällä syöttöpisteellään. CHL:ssä Sebők oli neljällä syöttöpisteellään joukkueen paras syöttäjä ja hän jakoi KalPan sisäisen pistepörssin voiton Jesse Mankisen kanssa. Sebők voitti kauden päätteeksi SM-hopeaa. Marraskuussa 2017 hän teki joukkueen kanssa kaksivuotisen jatkosopimuksen. Kaudella 2017–2018 Sebők nousi aina KalPan ykkössentteriksi asti. Hän oli joukkueen toiseksi paras pistemies Mathew Maionen jälkeen tehoilla 8+23=31. Pudotuspeleissä Sebők oli KalPan paras syöttäjä viidellä syöttöpisteellään ja hän voitti joukkueen sisäisen tehotilaston lukemalla +3.


title: Balázs Sebők

text: Sebők edusti Unkaria MM-kilpailuissa vuonna 2016. Alkulohkon ottelussa 14. toukokuuta 2016 Valko-Venäjää vastaan hän teki Unkarin 5–2-voittoon päättyneen ottelun ratkaisumaalin. Sebőkin voittomaali oli historiallinen, sillä Unkari voitti ensimmäisen ottelunsa MM-kisojen pääsarjatasolla 77 vuoteen. Joukkue kuitenkin putosi turnauksen päätteeksi takaisin IA-divisioonaan.


title: Balázs Sebők

text: Sebők pelasi myös IA-divisioonan MM-kilpailuissa vuosina 2014, 2015 ja 2018, joista vuoden 2015 turnaus päättyi hopeaan sekä sarjanousuun A-sarjaan. CVuoden 2018 turnauksessa hän oli Unkarin paras pistemies ja maalintekijä tehoilla 3+2=5. Sebők valittiin turnauksen tähdistökentälliseen. Hänet valittiin Unkarin joukkueeseen myös Pyeongchangin olympiakisojen 2018 karsintoihin, mutta Sebők kuitenkin loukkaantui jo ennen turnausta ja joutui viikoiksi sivuun alavartalovamman vuoksi.


title: Balázs Sebők

text: Sebők pelasi myös alle 20-vuotiaiden II-divisioonan MM-kilpailuissa vuonna 2011 ja IIA-divisioonan MM-kilpailuissa vuonna 2014. Ensimmäinen turnaus päättyi B-lohkon hopeaan ja jälkimmäinen kultaan sekä sarjanousuun IB-divisioonaan. Sebők pelasi myös alle 18-vuotiaiden I-divisioonan MM-kilpailuissa vuonna 2011 ja IB-divisioonan MM-kilpailuissa vuonna 2012, joista ensimmäisessä turnauksessa hän toimi Unkarin varakapteenina.


title: Balázs Sebők

text: Sebők puhuu sujuvaa suomea.


title: Rose of Cimarron

text: Rose of Cimarron on country rock-yhtye Pocon 11. albumi vuodelta 1976.


title: Indian Summer

text: Indian Summer on country rock-yhtye Pocon 12. albumi vuodelta 1977.


title: Legend (Pocon albumi)

text: Legend on country rock-yhtye Pocon 13. albumi vuodelta 1978.


title: Dupuy de Lôme

text: Dupuy de Lôme -nimisiä Ranskan laivaston aluksia ovat tai ovat olleet:


title: HMS Fairy (1897)

text: HMS Fairy oli Britannian Kuninkaallisen laivaston Gipsy-luokan torpedovenehävittäjä.


title: HMS Fairy (1897)

text: Alus tilattiin Fairfield Shipbuilding and Engineering Companyltä Govanista osana vuosien 1896-1897 laivasto-ohjelmaa ja sen köli laskettiin 19. lokakuuta 1896 telakkanumerolla 396. Alus laskettiin vesille 25. syyskuuta 1897 ja se valmistui elokuussa 1898.


title: HMS Fairy (1897)

text: Alus upposi 31. toukokuuta 1918.


title: Under the Gun

text: Under the Gun on country rock-yhtye Pocon albumi vuodelta 1980.


title: Monge

text: Monge voi tarkoittaa seuraavia:


title: Eero Ahola

text: Eero Pellervo Ahola (s. 10. lokakuuta 1940) on vihtiläisen Karprint-lehtitalon päätoimittaja ja hallituksen puheenjohtaja.


title: Eero Ahola

text: Ahola valmistui toimittajaksi 1962 ja ryhtyi itsenäiseksi yrittäjäksi perustamalla paikallislehden Karkkilaan vuonna 1962. Seuraavana vuonna hän perusti paikallislehtipainon ja laajensi kustannustoimintaansa Helsinkiin 1974. Ensimmäiset hänen perustamansa aikakauslehdet olivat vuonna 1975 Suomen Kiinteistölehti, Talomestari ja Uusi Autokuvalehti mr Motor.


title: Eero Ahola

text: Ahola on kustantanut pitkään paikallislehtiä. Karprint kustansi ja kustantaa niitä myös Lohjalla, Salossa, Suomusjärvellä, Karjaalla, Hangossa, Nurmijärvellä, Lopella sekä Forssassa.


title: Eero Ahola

text: Vuonna 1977 Ahola osti Vihdistä Luoteis-Uusimaa-paikallislehden ja sen kirjapainon. Yrityksen päätoimipaikka siirtyi uuteen toimitaloon eteläiseen Vihtiin Turun väylän ja Porin valtatien risteykseen. 1980-luvulla Ahola omisti myös Etelä-Pohjanmaan Alavudella toimivan kirjapainon ja sen kaksi paikallislehteä: Viiskunta ja Härmät. 2000-luvulle tultaessa Karprint keskittyi valtakunnallisten erikoisaikakauslehtien kustantamiseen. Karprintin 14 lehdestä vanhin on Aholan vuonna 1975 perustama kiinteistöalan ammattilehti Kiinteistö ja Isännöinti.


title: Eero Ahola

text: Ahola jatkaa edelleen kaupallisten kirjapainotuotteiden valmistamista Karprintin kirjapainossa sekä oman ydinalueensa paikallislehtien kustantamista. Ahola on hankkinut tilauspohjaisten paikallislehtien lisäksi, noin neljännesvuosisata sitten, Helsingin alueelle 1960-luvulla perustettuja kaupunkilehtiä, joiden toiminta jatkuu vakaana. Kustannusyhtiön toimitusjohtajana vuodesta 2006 on toiminut Juha Ahola sekä päätoimittajan tehtävissä Mari Ahola-Aalto ja Reetta Ahola.


title: Eero Ahola

text: Vihdin Yrittäjät ry palkitsi Eero Aholan vuonna 1995 Vuoden yrittäjänä.


title: Eero Ahola

text: Tammikuussa 2015 Länsi-Uudenmaan käräjäoikeus tuomitsi Eero Aholan neljän kuukauden ja toimitusjohtaja Juha Aholan kolmen kuukauden ehdollisiin vankeusrangaistuksiin työturvallisuusrikoksesta. Karprint tuomittiin maksamaan yhteisösakkoa 40 000 euroa. Tuomioiden taustalla olivat Karprintin tiloissa Vihdissä pitkään jatkuneet homeongelmat. Lisäksi johto oli kohdellut työntekijöitä epäasiallisesti. He olivat muun muassa painostaneet työntekijöitä tulemaan sairauslomaltaan töihin sekä haukkuneet ja vähätelleet heitä. Aholat ja Karprint määrättiin maksamaan 13 työntekijälle yhteensä lähes 70 000 euron korvaukset.


title: Eero Ahola

text:
Paikallislehtien Liiton puheenjohtaja, Pienteollisuuden keskusliiton varapj, Helsingin kauppakamarin hallituksen jäsenyys, Paikallisradioliiton hallituksen jäsenyys.
Monista luottamustehtävistä seurasi erilaisiin työryhmiin osallistumiset, joista voidaan mainita yhtenä valtioneuvoston asettaman postimaksulautakunnan jäsenyys. Lautakunnan tehtävänä oli valtionvarainministeriön postilaitoksen, sekä kolmen eri lehtijärjestön kesken vuosittain postilaitoksen perimien lehtien jakelupalkkiot.


title: Le Blanc-Mesnil

text: Le Blanc-Mesnil ([lə blɑ̃ menil], ) on Ranskan kunta Pariisin koillisella esikaupunkivyöhykkeellä noin 13 kilometriä Pariisin keskustasta koilliseen. Se kuuluu Île-de-Francen hallintoalueen Seine-Saint-Denis’n departementtiin ja siellä asuu noin 52 000 ihmistä.


title: Le Blanc-Mesnil

text: Le Blanc-Mesnil muodostettiin vuonna 1792 erottamalla se Aulnayn kunnasta.


title: Le Blanc-Mesnil

text: Kuntaan kulkee Pariisista RER-juna B. Le Blanc-Mesnil -nimistä asemaa lähempänä kunnan keskustaa sijaitsee itse asiassa eteläpuolisen naapurikunnan puolella oleva asema Drancy. Le Blanc-Mesnilin muita naapurikuntia ovat pohjoisessa Bonneuil-en-France ja Gonesse naapuridepartementin Val-d’Oise puolella, lännessä Dugny, idässä Aulnay-sous-Bois, lounaassa Le Bourget ja kaakossa Bondy.


title: HMS Gipsy (1897)

text: HMS Gipsy oli Britannian Kuninkaallisen laivaston Gipsy-luokan torpedovenehävittäjä.